open-index/open-wikipedia-markdown huggingface dataset:
സിഗൗർണി വീവർ

ഒരു അമേരിക്കൻ നടിയാണ് **സിഗൗർണി വീവർ** (ജനനം: 1949 ഒക്ടോബർ 8). സൂസൻ അലക്സാണ്ടർ വീവർ  എന്നാണ് ഇവരുടെ യഥാർഥ പേര്. ദി ഐസ് സ്റ്റോം എന്ന ചിത്രത്തിലെ അഭിനയത്തിന് 1997-ൽ മികച്ച സഹനടിക്കുള്ള ബാഫ്റ്റ പുരസ്കാരം നേടി. നിരവധി സയൻസ് ഫിക്ഷൻ സിനിമകളിൽ ശ്രദ്ധേയമായ പ്രകടനം കാഴ്ചവെച്ചതിനാൽ *സൈ-ഫൈ ക്വീൻ* (The Sci-Fi Queen) എന്ന വിശേഷണം ലഭിച്ചു.

## ആദ്യകാല ജീവിതം
ന്യൂയോർക്ക് നഗരത്തിലെ മാൻഹട്ടനിൽ മെയ്ഹാട്ടൺ എന്ന സ്ഥലത്ത് ജനിച്ചു. അമ്മ എലിസബത്ത് ഇൻഗ്ലിസ് (1913-2007) ഒരു അഭിനേത്രിയും അച്ഛൻ സിൽവെസ്റ്റർ "പാറ്റ്" വീവർ (1908-2002)  എൻബിസി ടെലിവിഷൻ എക്സിക്യൂട്ടീവും ആയിരുന്നു. അമ്മാവൻ ഡൂഡിൽസ് വീവർ (1911-1983) ഒരു ഹാസ്യതാരമായിരുന്നു.

കണക്റ്റികട്ടിലെ സിംസ്ബറിയിലെ  ഈഥൽ വാക്കർ, ചാപ്ളിൻ സ്കൂൾ, ദ ബ്രെയർലി എന്ന്നിവിടങ്ങളിലായിരുന്നു സ്കൂൾ വിദ്യാഭ്യാസം. 1963-ൽ ഇവർ *"സിഗൗർണി  വീവർ"* എന്ന പേര് ഉപയോഗിച്ചുതുടങ്ങി. ദി ഗ്രേറ്റ് ഗാസ്ബി എന്ന നോവലിലെ ഒരു ചെറിയ കഥാപാത്രമായ മിസിസ് സിഗൗർണി ഹോവാർഡ് ആണ് ഈ പേരിനു പിന്നിലെ പ്രചോദനം. 1967 ൽ 18 വയസുള്ളപ്പോൾ വീവർ ഇസ്രയേൽ സന്ദർശിക്കുകയും നിരവധി മാസക്കാലം ഒരു കിബ്ബുട്സിൽ പ്രവർത്തിക്കികയും ചെയ്തു.

1972-ൽ സ്റ്റാൻഫോർഡ് യൂണിവേഴ്സിറ്റിയിൽ നിന്നും ഇംഗ്ലീഷിൽ ബി.എ. ബിരുദം നേടി. 1974-ൽ യേൽ യൂണിവേഴ്സിറ്റി സ്കൂൾ ഓഫ് ഡ്രാമയിൽ നിന്നും മാസ്റ്റർ ഓഫ് ഫൈൻ ആർട്സ് ബിരുദം നേടി.
## അഭിനയരംഗത്ത്
നാടകങ്ങളിലൂടെയാണ് വീവർ അഭിനയരംഗത്തെത്തിയത്. 1977-ൽ വൂഡി അലൻ സംവിധാനം ചെയ്ത ആനി ഹാൾ എന്ന ചിത്രത്തിൽ ഒരു ചെറിയ കഥാപാത്രമായി സിനിമയിൽ അരങ്ങേറ്റം കുറിച്ചു. 1979-ൽ  എലിയൻ എന്ന ചിത്രത്തിൽ മുഖ്യ കഥാപാത്രമായി (എലെൻ റിപ്ലീ) അഭിനയിച്ചു. ഈ ചിത്രത്തിന്റെ തുടർച്ചിത്രങ്ങളിലും  ആ വേഷം വീവർ തന്നെ കൈകാര്യം ചെയ്തു. 1986-ലെ ഏലിയൻ ചിത്രത്തിലൂടെ മികച്ച നടിക്കുള്ള അക്കാദമി അവാർഡിന് നാമനിർദ്ദേശം ചെയ്യപ്പെട്ടു. ബോസ് ഓഫീസിൽ വൻ വിജയം നേടിയ  ഗോസ്റ്റ്ബസ്റ്റേഴ്സ് (1984), ഗോസ്റ്റ്ബസ്റ്റേഴ്സ് II (1989), അവതാർ (2009) എന്നീ ചിത്രങ്ങളിൽ അഭിനയിച്ചു.
## വ്യക്തിജീവിതം
1984 ഒക്റ്റോബർ 1-ന് ജിം സിംപ്സണെ വിവാഹം കഴിച്ചു. ഇവർക്ക് ഷാർലറ്റ് സിംപ്സൺ (ജനനം: ഏപ്രിൽ 13, 1990) എന്ന ഒരു മകളുണ്ട്. ഒരു പരിസ്ഥിതിവാദിയായി അറിയപ്പെടുന്ന സിഗൗർണി, 2006 ഒക്റ്റോബറിൽ ഐക്യരാഷ്ട്രസഭയുടെ ജനറൽ അസംബ്ലിക്ക് മുന്നോടിയായി നടന്ന പത്രസമ്മേളനത്തിൽ ആഴക്കടൽ ട്രോളിംഗിന്റെ ദൂഷ്യവശങ്ങളെ കുറിച്ച് സംസാരിച്ചു.

## പുരസ്ക്കാരങ്ങൾ, നാമനിർദ്ദേശങ്ങൾ
1986-ൽ ഏലിയൻ എന്നചിത്രത്തിലെ അഭിനയത്തിന് മികച്ച നടിക്കുള്ള ഓസ്ക്കാർ നാമനിർദ്ദേശം ലഭിച്ചിരുന്നു.  മികച്ച നടിക്കുള്ള ഏഴു തവണ ഗോൾഡൻ ഗ്ലോബ് പുരസ്കാരത്തിന് നാമനിർദ്ദേശം ചെയ്യപ്പെട്ട സിഗൗർണി, 1988-ൽ ഗൊറില്ലാസ് ഇൻ ദി മിസ്റ്റ് എന്ന ചിത്രത്തിന് മികച്ച നടിക്കുള്ള ഗോൾഡൻ ഗ്ലോബും വർക്കിംഗ് ഗേൾ എന്ന ചിത്രത്തിന് അതേ വർഷത്തെ  മികച്ച സഹനടിക്കുള്ള ഗോൾഡൻ ഗ്ലോബും നേടി. അങ്ങനെ അഭിനയത്തിന് ഒരേ വർഷം രണ്ട് ഗോൾഡൻ ഗ്ലോബ് പുരസ്ക്കാരം നേടുന്ന ആദ്യവ്യക്തിയായി സിഗൗർണി വീവർ. ഇതേ ചിത്രങ്ങൾക്ക് ഓസ്ക്കാർ നാമനിർദ്ദേശവും ലഭിച്ചിരുന്നു. ദി ഐസ് സ്റ്റോം എന്ന ചിത്രത്തിലെ അഭിനയത്തിന് 1997-ൽ മികച്ച സഹനടിക്കുള്ള ബാഫ്റ്റ പുരസ്കാരം നേടി.  
## അവലംബം

## പുറത്തേക്കുള്ള കണ്ണികൾ
* 
* 
* 
* 
* 
* 
* ബിബിസി വാർത്താലേഖനം
* ഡെയ്‌ലി ടെലിഗ്രാഫ് അഭിമുഖം
* എമ്മി.കോം 

വർഗ്ഗം:1949-ൽ ജനിച്ചവർ
വർഗ്ഗം:അമേരിക്കൻ നാടകനടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ടെലിവിഷൻ നടിമാർ
മേരി ബറ

**മേരി തെരേസ ബറ** (Mary Barra) അമേരിക്കൻ കമ്പനിയായ ജനറൽ മോട്ടോഴ്സിലെ ചെയർവുമണും, ചീഫ് എക്സിക്യൂട്ടീവ് ഓഫീസറും (സി.ഇ.ഒ) ആണ്. 2014 ജനുവരി 15 മുതൽ സി.ഇ.ഒ സ്ഥാനം നിർവ്വഹിക്കുന്നു. മേജർ ഗ്ലോബൽ ആട്ടോമേക്കറിൽ CEO സ്ഥാനം അലങ്കരിക്കുന്ന ആദ്യവനിതയാണ് മേരി തെരേസ ബറ.2013 ഡിസംബർ 10 ന് ജനറൽ മോട്ടോഴ്സ് അവളുടെ നേട്ടങ്ങളെ വിലയിരുത്തി മുൻ ചീഫ് എക്സിക്യൂട്ടീവ് ഓഫീസർ ആയ ഡാനിയേൽ അക്കേർസൺനുപകരം  അടുത്ത സി.ഇ.ഒ പദവി മേരി തെരേസ ബറയ്ക്ക് ലഭിച്ചു. ഇതിനുമുമ്പ് അവൾ ജനറൽ മോട്ടോഴ്സിലെ ഗ്ലോബൽ പ്രൊഡക്ട് ഡെവെലോപ്പ്മെന്റ്, പർച്ചേസിംഗ് ആൻഡ് സപ്ലൈ ചെയിന്റെ എക്സിക്യൂട്ടീവ് വൈസ് പ്രസിഡന്റായിരുന്നു. 

## മുൻകാലജീവിതം
മിഖിഗനിലെ റോയൽ ഓക്കിലാണ് മേരി തെരേസ ബറ ജനിച്ചത്. 39 വർഷത്തോളം അവളുടെ പിതാവ് റേ മകെല പോൻടിയാകിലെ ഡൈ നിർമ്മാതാവായി പ്രവർത്തിച്ചിരുന്നു. ബറയുടെ മാതാപിതാക്കൾ ഫിന്നിഷ് വംശത്തിൽപ്പെട്ടവരായിരുന്നു.  ആദ്യകാലവിദ്യാഭ്യാസം മിഖിഗനിലെ വാട്ടർഫോർഡ് സ്ക്കൂളിലും ബിരുദമെടുത്തത് വാട്ടർഫോർഡ് മോട്ട് ഹൈസ്ക്കൂളിൽ നിന്നും ആയിരുന്നു. 

## വിദ്യാഭ്യാസം
## അവലംബം

## പുറത്തേയ്ക്കുള്ള കണ്ണികൾ

വർഗ്ഗം:1961-ൽ ജനിച്ചവർ
മെഗ് വൈറ്റ്മാൻ

**മാർഗരറ്റ് കഷിംഗ് മെഗ് വൈറ്റ്മാൻ** അമേരിക്കൻ ബിസിനസ്സ് എക്സിക്യൂട്ടീവ് ആണ്. പൊളിറ്റിക്കൽ ആക്ടിവിസ്റ്റ്, ഫിലാൻത്രോപിസ്റ്റ് എന്നീ ഫീൽഡിലും പ്രശസ്തയാണിവർ. 2017 നവംബർ 20 മുതൽ ഹ്യൂലെറ്റ് പക്കാർഡ് എന്റർപ്രൈസസിന്റെ പ്രസിഡന്റും ചീഫ് എക്സിക്യൂട്ടീവ് ഓഫീസറും ആണ് മെഗ് വൈറ്റ്മാൻ. 2018 ഫെബ്രുവരി 1ന് അവർ ആ സ്ഥാനം ഒഴിയുകയും ചെയ്തു. 

1980 കളിലുടനീളം തന്ത്രപരമായ ആസൂത്രണത്തിന്റെ വൈസ് പ്രസിഡന്റായിരുന്ന ദി വാൾട്ട് ഡിസ്നി കമ്പനിയിൽ എക്സിക്യൂട്ടീവ് ആയിരുന്നു വിറ്റ്മാൻ. 1990 കളിൽ, ഡ്രീം വർക്സ്, പ്രോക്ടർ & ഗാംബിൾ, ഹാസ്ബ്രോ എന്നിവയുടെ എക്സിക്യൂട്ടീവ് ആയിരുന്നു. വിറ്റ്മാൻ 1998 മുതൽ 2008 വരെ ഇബേയുടെ പ്രസിഡന്റും സിഇഒയും ആയിരുന്നു. വിറ്റ്മാൻ കമ്പനിയുമായുള്ള 10 വർഷത്തെ കാലയളവിൽ, 30 ജീവനക്കാരിൽ നിന്നും 4 മില്യൺ ഡോളർ വാർഷിക വരുമാനത്തിൽ നിന്നും 15,000 -ലധികം ജീവനക്കാരിലേക്കും 8 ബില്യൺ ഡോളർ വാർഷിക വരുമാനത്തിലേക്കും അവർ വിപുലീകരിച്ചു. 2014 -ൽ, ലോകത്തിലെ ഏറ്റവും ശക്തരായ 100 വനിതകളുടെ ഫോബ്സ് പട്ടികയിൽ വിറ്റ്മാൻ ഇരുപതാം സ്ഥാനത്തെത്തി. 

2008-ൽ, ന്യൂയോർക്ക് ടൈംസ്, അമേരിക്കൻ ഐക്യനാടുകളിലെ ആദ്യ വനിതാ പ്രസിഡന്റാകാൻ സാധ്യതയുള്ള സ്ത്രീകളിൽ ഒരാളായി വിറ്റ്മാനെ ഉദ്ധരിച്ചു.   അവർ 2010 ൽ കാലിഫോർണിയ ഗവർണറിലേക്ക് മത്സരിച്ചു. റിപ്പബ്ലിക്കൻ പ്രൈമറിയിൽ വിജയിച്ചു. 2010 ൽ 1.3 ബില്യൺ ഡോളർ ആസ്തിയുള്ള കാലിഫോർണിയയിലെ അഞ്ചാമത്തെ സമ്പന്നയായ സ്ത്രീയായിരുന്നു അവർ.  അമേരിക്കൻ ചരിത്രത്തിൽ ഒരൊറ്റ തിരഞ്ഞെടുപ്പിൽ ചെലവഴിച്ച മറ്റേതൊരു രാഷ്ട്രീയ സ്ഥാനാർത്ഥിയേക്കാളും അവർ സ്വന്തം പണത്തിന്റെ രണ്ടാമത്തെ ഭാഗം മത്സരത്തിനായി ചെലവഴിച്ചു.  അവരുടെ സ്വന്തം സമ്പത്തിന്റെ 144 മില്യൺ ഡോളറും ദാതാക്കളിൽ നിന്നുള്ള പണം ഉൾപ്പെടെ മൊത്തം 178.5 മില്യൺ ഡോളറും ചെലവഴിച്ചു. 2020 ലെ പ്രസിഡന്റ് തിരഞ്ഞെടുപ്പിൽ മൈക്കൽ ബ്ലൂംബെർഗ് മാത്രമാണ് റെക്കോർഡ് മറികടന്നത്. 2010 ലെ കാലിഫോർണിയ ഗവർണർ തിരഞ്ഞെടുപ്പിൽ ഡെമോക്രാറ്റിക് മുൻ ഗവർണർ ജെറി ബ്രൗൺ വിറ്റ്മാനെ തോൽപ്പിച്ചു
## അവലംബം

## കൂടുതൽ വായനയ്ക്ക്
*

## പുറത്തേയ്ക്കുള്ള കണ്ണികൾ
*Meg Whitman for Governor *official campaign site*
*Billionaire Women We Envy, *[[Forbes]]*, March 6, 2007
*Is California Sold on Governor Meg Whitman? , Sheelah Kolhatkar, *Time Magazine*, December 14, 2009
*Meg Whitman Celebrates Gubernatorial Nomination with husband Dr. Griffith Harsh , *Vitals*, June 9, 2010
*Meg Whitman   Video produced by **

|-

|-

|-

|-

വർഗ്ഗം:1956-ൽ ജനിച്ചവർ
വർഗ്ഗം:അമേരിക്കൻ ശതകോടീശ്വരന്മാർ
അരുണ ബുദ്ധ റെഡ്ഡി

അന്താരാഷ്ട്ര മത്സരങ്ങളിൽ പങ്കെടുത്തിട്ടുള്ള ഒരു ഇന്ത്യൻ വനിതാ ജിംനാസ്റ്റിക്സ് താരമാണ് **അരുണ ബുദ്ധ റെഡ്ഡി** (ജനനം : 1995 ഡിസംബർ 25). 2018-ൽ മെൽബണിൽ നടന്ന ജിംനാസ്റ്റിക്സ് ലോകകപ്പിൽ ഇവർ  വെങ്കല മെഡൽ നേടിയിരുന്നു. ജിംനാസ്റ്റിക്സ് ലോകകപ്പിൽ മെഡൽ നേടുന്ന ആദ്യത്തെ ഇന്ത്യൻ താരമാണ് അരുണ റെഡ്ഡി. 2013, 2014, 2017 എന്നീ വർഷങ്ങളിലെ ലോക ആർട്ടിസ്റ്റിക് ജിംനാസ്റ്റിക്സ് ചാമ്പ്യൻഷിപ്പുകളിലും പങ്കെടുത്തിട്ടുണ്ട്. വിവിധ ദേശീയ ചാമ്പ്യൻഷിപ്പുകളിൽ നിന്ന് മെഡലുകളും നേടിയിട്ടുണ്ട്.

## ആദ്യകാല ജീവിതം
1995-ലെ ക്രിസ്തുമസ് ദിനത്തിൽ ഹൈദ്രാബാദിലാണ് അരുണ റെഡ്ഡി ജനിച്ചത്. ചാർട്ടേഡ് അക്കൗണ്ടന്റായ ബി. നാരായണ റെഡ്ഡിയാണ് പിതാവ്. 2013-ൽ ബഷീർബാഗിലെ സെന്റ് മേരീസ് ജൂനിയർ കോളേജിൽ നിന്ന് ഇന്റർമീഡിയറ്റ് പഠനം പൂർത്തിയാക്കിയ അരുണ 2017-ൽ ഹൈദ്രാബാദിലെ സെന്റ് മേരീസ് കോളേജിൽ നിന്നു ബി.കോം ബിരുദം നേടി.

## ജിംനാസ്റ്റിക്സിലേക്ക്
അരുണ റെഡ്ഡി തന്റെ അഞ്ചാം വയസ്സിൽ കരാട്ടെ പരിശീലനം ആരംഭിച്ചിരുന്നു. ഒരു ജിംനാസ്റ്റിക്സ് താരത്തിനുവേണ്ട മെയ്‌വഴക്കം മകൾക്കുണ്ടെന്നു മനസ്സിലാക്കിയ പിതാവ് നാരായണ റെഡ്ഡി അരുണയെ ജിംനാസ്റ്റിക്സ് പരിശീലിപ്പിക്കുവാൻ പറഞ്ഞയച്ചു. സ്വർണ്ണലതയുടെയും രവീന്ദറിന്റെയും ശിഷ്യത്വത്തിൽ  ഹൈദ്രാബാദിലെ ലാൽ ബഹദൂർ ശാസ്ത്രി സ്റ്റേഡിയത്തിൽ വച്ച് അരുണ റെഡ്ഡി ജിംനാസ്റ്റിക്സ് പരിശീലനം ആരംഭിച്ചു. പിന്നീട് ബ്രിജ് കിഷോറിന്റെ ശിഷ്യയായിത്തീർന്ന അരുണ റെഡ്ഡി ദേശീയ ഗെയിംസിൽ പങ്കെടുക്കുകയും മെഡലുകൾ നേടുകയും ചെയ്തു. 

## നേട്ടങ്ങൾ
2005-ലാണ് അരുണ റെഡ്ഡി ആദ്യമായി ദേശീയ ചാമ്പ്യൻഷിപ്പിൽ മെഡൽ നേടുന്നത്. 2014-ലെ ഏഷ്യൻ ഗെയിംസിൽ ആറാം  സ്ഥാനത്തെത്തിയിരുന്നു. 2013-ലെ ആന്റ്‌വെർപ്, 2014-ലെ നാന്നിംഗ്, 2017-ലെ മോൺട്രിയൽ എന്നീ ജിംനാസ്റ്റിക്സ് ചാമ്പ്യൻഷിപ്പുകളിൽ മത്സരിച്ചുവെങ്കിലും യോഗ്യതാ റൗണ്ടുകൾക്കപ്പുറം എത്തിച്ചേരുവാൻ കഴിഞ്ഞില്ല. 

### 2018 മെൽബൺ ലോകകപ്പ്
2018-ൽ മെൽബണിൽ നടന്ന ജിംനാസ്റ്റിക്സ് ലോകകപ്പിൽ അരുണ റെഡ്ഡി വെങ്കലം നേടിയതോടെ ജിംനാസ്റ്റിക്സ് ലോകകപ്പിൽ വ്യക്തിഗത മെഡൽ നേടുന്ന ആദ്യത്തെ ഇന്ത്യൻ താരമായി. ഏറ്റവും അപകടം നിറഞ്ഞ വോൾട്ട് ഇനത്തിൽ 13.649 പോയിന്റ് നേടിക്കൊണ്ടാണ് അരുണയുടെ മെഡൽ നേട്ടം. ഈ മത്സരത്തിൽ സ്ലൊവേനിയയുടെ ജ്യാസ ക്യാസ്ലെഫ് സ്വർണ്ണവും (13.800) ഓസ്ട്രേലിയയുടെ എമിലി വൈറ്റ് ഹെഡ് വെള്ളിയും (13.699) നേടി. ഒളിമ്പിക്സിന് ദീപാ കർമാക്കർ യോഗ്യത നേടിയതാണ് അന്നുവരെ ഇന്ത്യൻ വനിതാ ജിംനാസ്റ്റിക്സ് ചരിത്രത്തിലെ ഏറ്റവും പ്രധാന നേട്ടമായി കണക്കാക്കിയിരുന്നത്. 2016-ലെ റിയോ ഒളിമ്പിക്സിൽ പങ്കെടുത്ത ദീപാ കർമാക്കർ ഫൈനലിലെത്തുകയും നാലാം സ്ഥാനം നേടുകയും ചെയ്തിരുന്നു. ഏഷ്യൻ ഗെയിംസിലും കോമൺവെൽത്ത് ഗെയിംസിലും ദീപ കർമാക്കർ മെഡൽ നേടിയിട്ടുണ്ടെങ്കിലും ജിംനാസ്റ്റിക്സ് ലോകകപ്പിൽ മെഡൽ നേടിയിരുന്നില്ല. ദീപാ കർമാക്കറെയാണ് താൻ മാതൃകയാക്കുന്നതെന്ന് അരുണ റെഡ്ഡി പറഞ്ഞിട്ടുണ്ട്.

## അവലംബം

വർഗ്ഗം:ഇന്ത്യൻ ജിംനാസ്റ്റുകൾ
വർഗ്ഗം:ഇന്ത്യൻ വനിതാകായികതാരങ്ങൾ
വർഗ്ഗം:1995-ൽ ജനിച്ചവർ
വർഗ്ഗം:ഡിസംബർ 25-ന് ജനിച്ചവർ
വർഗ്ഗം:ആന്ധ്രാപ്രദേശിൽ നിന്നുള്ളവർ
ടിഫാനി ബ്രാർ

അന്ധവിദ്യാർഥികൾക്കായി തിരുവനന്തപുരം തലസ്ഥാനം കേന്ദ്രീകരിച്ച് പ്രവർത്തിക്കുന്ന ജൻമനാ കാഴ്ച നഷ്ടപ്പെട്ട വ്യക്തിയാണ് **ടിഫാനി ബ്രാർ**. 2012 ൽ ടിഫാനി ജ്യോതിർഗമയ എന്ന സ്ഥാപനം *തമശോ മാ ജ്യോതിർഗമയ* എന്ന ലക്ഷമായി ആരംഭിച്ചു. 2009ൽ തിരുവനന്തപുരത്ത് പ്രവർത്തിക്കുന്ന കാന്താരി എന്റർപ്രണേഴ്‌സ് എന്ന സ്ഥാപനത്തിന്റെ ഭാഗമാകുന്നതോടെയാണ് ടിഫാനിയുടെ ജീവിതത്തിൽ മാറ്റങ്ങൾ ഉണ്ടാകുന്നത്.

## ആദ്യകാല ജീവിതം
പഞ്ചാബികാരിയായ ടിഫാനി ജനിച്ചത്‌ ചെന്നൈയിൽ ആയിരുന്നു. അച്ഛൻ പട്ടാളത്തിലായതുകൊണ്ട് രാജ്യത്തിന്റെ വിവിധ ഭാഗങ്ങളിലായിരുന്നു പഠനം. കുട്ടികാലം ഇംഗ്ലണ്ട്‌, ഊട്ടി, കോയമ്പത്തൂർ, കോട്ടയം, തൃശ്ശൂർ, തിരുവനന്തപുരം തുടങ്ങിയ പട്ടണങ്ങളിലെ വിദ്യാലയങ്ങളിൽ ആയിരുന്നു.
ടിഫാനിക് 12 വയസുള്ളപ്പോൾ അമ്മയെ നഷ്ടപ്പെട്ടു. പിന്നീട് അവൾ കേരളത്തിൽ വന്ന് പഠനം ആരംഭിച്ചു. ഒരിക്കൽ ക്ലാസിൽ അദ്ധ്യാപിക പഠിപ്പിച്ചുകൊണ്ടിരിക്കെ ചോദിച്ച ചോദ്യത്തിന് ഉത്തരം പറയാൻ എഴുന്നേറ്റ ടിഫാനികി കാഴ്ചയില്ലാത്തതിനാൽ നിനക്ക് അതിനു കഴിയില്ലെന്ന് അദ്ധ്യാപിക പറയുകയായി. സ്‌കൂൾ പഠനകാലത്തെ ഈ സംഭവമാണ് ടിഫാനിയുടെ ജീവിതത്തിൽ വഴിത്തിരിവായത്

## വിദ്യാഭ്യാസം
വഴുതക്കാട് വിമൻസ് കോളേജിൽ നിന്ന് ഇംഗ്ലീഷിൽ ബിരുദം പൂർത്തിയാക്കി. അച്ഛൻ പട്ടാളത്തിലായിരുന്നതിനാൽ ബാല്യം മുതൽ രാജ്യത്തിന്റെ പലഭാഗങ്ങളിലായാണ് ടിഫാനി വളർന്നത്. അതുകൊണ്ടുതന്നെ  ടിഫാനി മലയാളം, ഹിന്ദി, തമിഴ്, നേപ്പാളി, ഇംഗ്ലീഷ് തുടങ്ങിയാ അഞ്ച് ഭാഷകൾ കൈകാര്യം ചെയ്യും സ്‌പെഷ്യൽ എജ്യൂക്കേഷനിൽ ബി.എഡ്. നേടിയ ടിഫാനി മാത്രമാണ് ജ്യോതിർഗമയ പരിശീലക.

## ജ്യോതിർഗമയ ഫൗണ്ടേഷൻ
കാഴ്ചയില്ലാത്തതിനാൽ ചെറുപ്പത്തിൽ പല ബുദ്ധിമുട്ടുകളും ടിഫാനിക്കുണ്ടായി. തന്നെപ്പോലെയുള്ളവർക്ക് അതുണ്ടാകരുത് എന്ന ലക്ഷ്യത്തോടെയാണ് ടിഫാനി 2012ൽ ഒരു മൊബൈൽ സ്കൂൾ ആരംഭിച്ചു. കാഴ്ചയില്ലാത്തതിനാൽ ചെറുപ്പത്തിൽ പല ബുദ്ധിമുട്ടുകളും ടിഫാനിക്കുണ്ടായിട്ടുണ്ട്.. തന്നെപ്പോലെയുള്ളവർക്ക് അതുണ്ടാകരുത് എന്ന ലക്ഷ്യത്തോടെയാണ് ടിഫാനി ജ്യോതിർഗമയ തുടങ്ങിയത്. കാഴ്ച വൈകല്യമുള്ളവർക്ക് ആത്മവിശ്വാസം നൽകി അവരെ സ്വയം പ്രാപ്തരാക്കുന്നതിനുള്ള പരിശീലനമാണ് ജ്യോതിർഗമയ നൽകുന്നത്. 
തുടക്കത്തിൽ വീടുകൾതോറും പോയി കാഴ്ചയില്ലാത്ത കുട്ടികൾക്കു പരിശീലനം എന്നതായിരുന്നു. ഒരാഴ്ചയിൽ രണ്ടോ മൂന്നോ കുട്ടികൾക്കു മാത്രമേ പരിശീലനം നൽകിയിരുന്നു. പിന്നീട് ഏഴു ദിവസം ഉള്ള ക്യാംപുകൾ സംഘടിപ്പിക്കാൻ തുടങ്ങി. ഇതിൽ പങ്കെടുക്കുന്ന കുട്ടികൾക്ക് വിവിധ തരത്തിലുള്ള പരിശീലനം നൽകും. തുടർന്ന് 2015ൽ തിരുവനന്തപുരത്ത് അമ്പലമുക്കിൽ വാടകകെട്ടിടത്തിൽ ജ്യോതിർഗമയ സ്കൂൾ തുടങ്ങി.
ഒരു കെട്ടിടത്തിന്റെ ഒന്നും രണ്ടും നിലകളിലാണ് ജ്യോതിർഗമയ ഇപ്പോൾ  പ്രവർത്തിക്കുന്നത് . ഇതുമാറ്റി ഒരു പരിസ്ഥിതി സൗഹ‍ൃദ ക്യംപസ് തുടങ്ങണമെന്നാണ് ടിഫനിയുടെ മോഹം
### ജ്യോതിർഗമയ വാക്ക്
ജ്യോതിർഗമയ (ज्योतिर्गमय) എന്നത് ഒരു സംസ്കൃത പദമാണ്  വെളിച്ചത്തിലേക്ക് നയിക്കുന്നു എന്നാണ് ഇത് അർത്ഥമാക്കുന്നത്.
### സമീപനം
10 ത് മുതൽ 40 ത് വയസ്സുള്ളവരെ പങ്കെടുപ്പിക്കുകയും അവരുടെ ആവശ്യങ്ങളും, കഴിവുകളും മറ്റും കണ്ടറിഞ്ഞ് അവകി അനുസൃതമായി പരിശീലനം നൽകുന്നു.

## അവാർഡ്
* ഭിന്നശേഷിക്കാർക്കിടയിൽ മികച്ച പ്രവർത്തനം കാഴ്ചവച്ചതിനുള്ള അംഗീകാരമായി കേന്ദ്ര ദിവ്യാംഗൻ വകുപ്പ് ഏർപ്പെടുത്തിയ റോൾ മോഡൽ അവാർഡ്
* അധ്യാപികയായിരുന്ന ഷീലയുടെ പേരിൽ *മികച്ച സാമൂഹിക പ്രവർത്തക*ക്കുള്ള പുരസ്കാരം

## അംഗീകാരം
* 'ഇന്ത്യയുടെ ധീരയായ മകൾ' എന്നാണ് ഇന്ത്യൻ രാഷ്ട്രപതിയായ രാം നാഥ് കോവിൽ ടിഫാനി ബ്രാർക് ദേശീയ പുരസ്കാരം നൽകികൊണ്ട് പ്രസംഗം നടത്തിയത്. രാജ്യത്തെ അഭിസംബോധന ചെയ്ത് യുനൈറ്റഡ് നേഷൻസിന്റെ വൈകല്യമുള്ള വ്യക്തികളുടെ 2017 ൽ നടന്ന അന്തർദേശീയ ദിനത്തിൽ ആയിരുന്നു ആ പ്രസംഗം.

## അവലംബം

വർഗ്ഗം:സാമൂഹ്യപ്രവർത്തകർ
വർഗ്ഗം:1990-ൽ ജനിച്ചവർ
അബിഗയിൽ ജോൺസൺ

**അബിഗയിൽ പിയറിപോൻഡ് അബ്ബി ജോൺസൺ** 2014 മുതൽ അമേരിക്കയിലെ ഒരു ഇൻവെസ്റ്റ്മെന്റ് സ്ഥാപനമായ ഫിഡിലിറ്റി ഇൻവെസ്റ്റ്മെന്റ്സിലെ  (FMR) പ്രസിഡന്റും, ചീഫ് എക്സിക്യൂട്ടിവ് ഓഫീസറും ഫിഡിലിറ്റി ഇൻവെസ്റ്റ്മെന്റ്ന്റെ സഹോദരി സ്ഥാപനമായ ഫിഡിലിറ്റി ഇന്റർനാഷണലിന്റെ (FIL) അദ്ധ്യക്ഷയും ആണ്. ഫിഡിലിറ്റി സ്ഥാപിച്ചത് അബിഗയിലിന്റെ മുത്തച്ഛനായ എഡ്വേർഡ് സി. ജോൺസൺ II ആയിരുന്നു. അവരുടെ പിതാവ് എഡ്വേർഡ് സി. **'നെഡ്**' ജോൺസൺ III ഫിഡിലിറ്റി ഇൻവെസ്റ്റ്മെന്റ്സിലെ ചെയൻമാനായി തുടരുന്നു. 2013 മാർച്ചിൽ ജോൺസൺ കുടുംബം കമ്പനിയുടെ 49% സ്റ്റോക്ക് സ്വന്തമാക്കുകയുണ്ടായി.  

2016 നവംബറിൽ ജോൺസനെ ചെയർമാനായി തിരഞ്ഞെടുത്തു. സിഇഒയും പ്രസിഡന്റുമായി തുടരുകയും ലോകമെമ്പാടുമുള്ള 45,000 ജീവനക്കാരുമൊത്തുള്ള ഫിഡിലിറ്റിയുടെ പൂർണ്ണ നിയന്ത്രണം അവർക്ക് നൽകുകയും ചെയ്തു.  ജോൺസന്റെ സ്വത്ത് ഏകദേശം 16 ബില്യൺ ഡോളറാണ്.  അവർ ലോകത്തിലെ ഏറ്റവും സമ്പന്നയായ സ്ത്രീകളിൽ ഒരാളായി.

## ആദ്യകാല ജീവിതവും വിദ്യാഭ്യാസവും
1961 ഡിസംബർ 19 ന് ബോസ്റ്റണിൽ അബിഗയിൽ പിയറിപോണ്ട് ജോൺസൺ ജനിച്ചു. 1946-ൽ ഫിഡിലിറ്റി മാനേജ്മെന്റ് ആൻഡ് റിസർച്ച് (എഫ്എംആർ) സ്ഥാപനം ആരംഭിച്ച എഡ്വേർഡ് സി. ജോൺസൺ രണ്ടാമന്റെ ചെറുമകളാണ് അവർ. മ്യൂച്വൽ ഫണ്ടുകൾ കമ്പനി കൈകാര്യം ചെയ്തു. അതിൽ വിവിധ സ്റ്റോക്ക് മാർക്കറ്റ് നിക്ഷേപകരുടെ പണം കൈകാര്യം ചെയ്യുന്ന പ്രൊഫഷണൽ പോർട്ട്‌ഫോളിയോ സ്പെഷ്യലിസ്റ്റുകളുടെ ഒരു സംഘം ഉൾപ്പെടുന്നു.

1984-ൽ ജോൺസൺ , വില്യം സ്മിത്ത് കോളേജ് എന്നിവിടങ്ങളിൽ നിന്ന് ബിരുദം നേടുന്നതിനുമുമ്പ് കേംബ്രിഡ്ജ്, എം‌എ സ്വകാര്യ സ്കൂൾ, ബക്കിംഗ്ഹാം ബ്രൗൺ, നിക്കോൾസിൽ ചേർന്നു.1985–86 കാലഘട്ടത്തിൽ ബൂസ് അല്ലൻ ഹാമിൽട്ടണിൽ ഒരു കൺസൾട്ടന്റായി ജോലി ചെയ്തശേഷം ജോൺസൺ ഹാർവാർഡ് ബിസിനസ് സ്കൂളിൽ എം‌ബി‌എ പൂർത്തിയാക്കി.

## ഫിഡിലിറ്റി ഇൻവെസ്റ്റ്മെന്റ്സ്
1988-ൽ ഹാർവാർഡ് ബിസിനസ് സ്കൂളിൽ നിന്ന് ബിരുദം നേടിയ ജോൺസൺ അവരുടെ മുത്തച്ഛൻ എഡ്വേർഡ് ജോൺസൺ രണ്ടാമൻ 1946-ൽ സ്ഥാപിച്ച ഫിഡിലിറ്റി ഇൻവെസ്റ്റ്‌മെന്റിൽ ഒരു അനലിസ്റ്റ്, പോർട്ട്‌ഫോളിയോ മാനേജർ എന്നീ നിലകളിൽ ചേർന്നു. 2001-ൽ ഫിഡിലിറ്റി അസറ്റ് മാനേജ്‌മെന്റിന്റെ പ്രസിഡന്റായി സ്ഥാനക്കയറ്റം ലഭിച്ചു.  2005-ൽ റീട്ടെയിൽ, ജോലിസ്ഥലം, സ്ഥാപന ബിസിനസ് എന്നിവയുടെ തലവനായി. 2012-ൽ പ്രസിഡന്റായി തിരഞ്ഞെടുക്കപ്പെട്ടു. 1977 മുതൽ അവളുടെ പിതാവ് ആയിരുന്ന സിഇഒ 2014 മുതൽ ജോൺസൺ ആയി.  2016-ൽ അവർ ചെയർമാനായി.2018 ൽ, ഫിഡിലിറ്റിയിൽ ജോൺസൺ ക്രിപ്റ്റോ കറൻസി നിക്ഷേപം (സാമ്പത്തിക ഇടപാടുകൾ സുരക്ഷിതമാക്കാനും അധിക യൂണിറ്റുകളുടെ നിർമ്മാണത്തെ നിയന്ത്രിക്കാനും ആസ്തി കൈമാറ്റം പരിശോധിക്കാനും ശക്തമായ ക്രിപ്റ്റോഗ്രാഫി ഉപയോഗിക്കുന്ന ഒരു വിനിമയ മാധ്യമമായി പ്രവർത്തിക്കാൻ രൂപകൽപ്പന ചെയ്തിട്ടുള്ള ഒരു ഡിജിറ്റൽ അസറ്റ് ആണ് ക്രിപ്റ്റോകറൻസികൾ ) അവതരിപ്പിച്ചു. ഇത് സ്ഥാപന നിക്ഷേപകർക്ക് ബിറ്റ്കോയിനും (പ്രധാനമായും ഇന്റർനെറ്റിലൂടെയുള്ള സാമ്പത്തിക ഇടപാടുകൾക്കായി ഉപയോഗിക്കുന്ന ഡിജിറ്റൽ നാണയമാണ് ബിറ്റ്കോയിൻ) ഈഥറും വ്യാപാരം ചെയ്യുന്നത് സാധ്യമാക്കി.

## രാഷ്ട്രീയം
2016-ൽ, പ്രസിഡന്റിന്റെ പ്രാഥമിക പ്രചാരണത്തിനായി നിയമപരമായി അനുവദിച്ച പരമാവധി തുകയായ 2,700 ഡോളർ ജോൺസൺ റിപ്പബ്ലിക്കൻ പ്രസിഡന്റ് സ്ഥാനാർത്ഥി ജെബ് ബുഷിന് നൽകി.

## അവാർഡുകളും ബഹുമതികളും
ക്യാപിറ്റൽ മാർക്കറ്റ്സ് റെഗുലേഷൻ കമ്മിറ്റി അംഗമാണ് ജോൺസൺ. സെക്യൂരിറ്റീസ് ഇൻഡസ്ട്രി ആൻഡ് ഫിനാൻഷ്യൽ മാർക്കറ്റ്സ് അസോസിയേഷന്റെ (സിഫ്മ) ഡയറക്ടർ ബോർഡ് അംഗമാണ്. ഫിനാൻഷ്യൽ സർവീസസ് ഫോറത്തിന്റെ ബോർഡിൽ സേവനമനുഷ്ഠിക്കുന്ന ആദ്യത്തെ, ഏക വനിതയാണ് അവർ.

വർഷങ്ങളായി ലോകത്തിലെ ഏറ്റവും ശക്തരായ വനിതകളിൽ ഒരാളായി ഫോർബ്സ് ജോൺസണെ തിരഞ്ഞെടുത്തു:

## അവലംബം

വർഗ്ഗം:1961-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ശതകോടീശ്വരന്മാർ
കേറ്റ് ബെക്കിൻസേൽ

**കാത്രിൻ റോമറി ബെക്കിൻസേൽ** എന്ന **കേറ്റ് ബെക്കിൻസേൽ** (ജനനം: 26 ജൂലൈ 1973) ഒരു ഇംഗ്ലീഷ് നടിയാണ്. ചെറിയ കുറച്ച്  ടെലിവിഷൻ കഥാപാത്രങ്ങൾക്ക് ശേഷം, 1993 ൽ ഓക്സ്ഫോർഡ് യൂണിവേഴ്സിറ്റിയിൽ വിദ്യാർത്ഥിയായിരിക്കെ, ബെക്കിൻസേൽ തന്റെ ആദ്യ ചിത്രമായ *മച്ച് അഡോ എബൗട്ട് നത്തിംഗിൽ* അഭിനയിച്ചു. 1990 കളുടെ അവസാനത്തോടെ അവർ അമേരിക്കയിൽ ചലച്ചിത്ര അവസരങ്ങൾ തേടാൻ ആരംഭിച്ചു. *ദ ലാസ്റ്റ് ഡേയ്സ് ഓഫ് ഡിസ്കോ* (1998), *ബ്രോക്ക്ഡൗൺ പാലസ്* (1999) എന്നീ ചെറിയ ബജറ്റ് ചിത്രങ്ങളിൽ അഭിനയിച്ചതിനുശേഷം യുദ്ധ ചിത്രം *പേൾ ഹാർബർ* (2001),  റൊമാന്റിക് കോമഡി ചിത്രം *സെറണ്ടിപ്പിറ്റി* (2003) എന്നിവയിലും അഭിനയിച്ചു. തുടർന്ന് *ദ ഏവിയേറ്റർ* (2004), *ക്ലിക്ക്* (2006) എന്നീ ചിത്രങ്ങളിലും അഭിനയിച്ചു.

അണ്ടർവേൾഡ് ചലച്ചിത്രപരമ്പരയിൽ സെലിൻ ആയി അഭിനയിച്ചതു മുതൽ ബെക്കിൻസേൽ പ്രാഥമികമായും ആക്ഷൻ ചിത്രങ്ങളിലൂടെ ആണ് അറിയപ്പെടുന്നത്. *വാൻ ഹെൽസിങ്* (2004), *വൈറ്റ്ഔട്ട്* (2009), *കോൺട്രാബാൻഡ്* (2012), *ടോട്ടൽ റീക്കോൾ* (2012) ) തുടങ്ങിയ ചിത്രങ്ങൾ ഇതിന് ഉദാഹരണമാണ്. *സ്നോ ഏഞ്ചൽസ്*  (2007), *നത്തിങ് ബട്ട് ദി ട്രൂത്ത്* (2008), *എവരിബഡി ഈസ് ഫൈ*ൻ (2009) തുടങ്ങിയ ചെറിയ ഡ്രാമ ചിത്രങ്ങളിലും അവർ പ്രത്യക്ഷപ്പെടുന്നുണ്ട്. 2016 ൽ വ്യാപകമായി പ്രശംസ നേടിയ  *ലൗ ആൻഡ് ഫ്രണ്ട്ഷിപ്പ്* എന്ന ചിത്രത്തിൽ ബെക്കിൻസേൽ അഭിനയിച്ചു. 

## അഭിനയ ജീവിതം

### ചലച്ചിത്രം

### ടെലിവിഷൻ

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
* TCM Movie Database
* 
* People.com
വർഗ്ഗം:1973-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
നടാലിയ ഡയർ

**നടാലിയ ഡയർ** (ജനനം ജനുവരി 13, 1995) ഒരു അമേരിക്കൻ അഭിനേത്രിയാണ്. സ്ട്രേഞ്ചർ തിങ്സ് എന്ന നെറ്റ്ഫ്ലിക്സ് സയൻസ് ഫിക്ഷൻ പരമ്പരയിൽ നാൻസി വീലർ എന്ന കഥാപാത്രത്തിലൂടെയാണ് ഡയർ പ്രധാനമായും അറിയപ്പെടുന്നത്.

## കരിയർ
2009 ൽ ഇറങ്ങിയ ഹന്ന മൊണ്ടാന: ദ മൂവിയിലെ ക്ലാരിസ്സ ഗ്രാൻഗർ ആണ് ഡയറിന്റെ ആദ്യ വേഷം. 2011 ൽ ദി ഗ്രീനിംഗ് ഓഫ് വിറ്റ്നി ബ്രൌൺ എന്ന ചിത്രത്തിൽ അഭിനയിച്ചു. പിന്നീട് ഡിയർ ഐ ഐ ബിലിവ് ഇൻ യൂണികോൺ എന്ന ഇൻഡി ചിത്രത്തിൽ അഭിനയിച്ചു. 2016 മുതൽ, നെറ്റ്ഫ്ലിക്സ് സയൻസ് ഫിക്ഷൻ പരമ്പര സ്ട്രേഞ്ചർ തിങ്സിൽ നാൻസി വീലർ എന്ന കഥാപാത്രത്തെ അവതരിപ്പിച്ചു വരുന്നു.&nbsp;

## അഭിനയ ജീവിതം

### ചലച്ചിത്രം

### ടെലിവിഷൻ

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 
വർഗ്ഗം:1995-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ടെലിവിഷൻ നടിമാർ
സേഡി സിങ്ക്

**സേഡി സിങ്ക്** (ജനനം ഏപ്രിൽ 16, 2002) ഒരു അമേരിക്കൻ അഭിനേത്രിയാണ്. സ്ട്രേഞ്ചർ തിങ്സ് എന്ന നെറ്റ്ഫ്ലിക്സ് സയൻസ് ഫിക്ഷൻ പരമ്പരയിൽ അവതരിപ്പിച്ച മാക്സ് എന്ന കഥാപാത്രത്തിലൂടെയാണ് സേഡി പ്രധാനമായും അറിയപ്പെടുന്നത്. ബ്ലൂ ബ്ലഡ്സ്, ദ അമേരിക്കൻസ് തുടങ്ങിയ മറ്റു ടെലിവിഷൻ പരമ്പരകളിലും അഭിനയിച്ചിട്ടുണ്ട്. 

## അഭിനയ ജീവിതം

### ചലച്ചിത്രം

### ടെലിവിഷൻ

## തിയേറ്റർ

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ

* 
വർഗ്ഗം:2002-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ നാടകനടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര ബാലികാതാരങ്ങൾ
വർഗ്ഗം:അമേരിക്കൻ ഫെമിനിസ്റ്റുകൾ
ക്ലെയർ ഫോയ്

**ക്ലെയർ എലിസബത്ത് ഫോയ്** (ജനനം: 1984 ഏപ്രിൽ 16) ഒരു ഇംഗ്ലീഷ് നടിയാണ്. ലിവർപൂൾ ജോൺ മൂർസ് യൂണിവേഴ്സിറ്റിയിൽ നിന്ന് നാടകപഠനം പൂർത്തിയാക്കിയ അവർ തുടർന്ന് ഓക്സ്ഫോർഡ് സ്കൂൾ ഓഫ് ഡ്രാമയിൽ പരിശീലനം നേടി. സ്കൂൾ ഓഫ് ഡ്രാമയിൽ ആയിരിക്കെ വാട്ടർഷിപ്പ് ഡൗൺ ഉൾപ്പെടെ നാല് നാടകങ്ങളിൽ അഭിനയിച്ചു. 2008 ൽ ബീയിങ് ഹ്യൂമൻ എന്ന പരമ്പരയുടെ പൈലറ്റ് എപ്പിസോഡിൽ ആണ് സ്‌ക്രീനിൽ അരങ്ങേറ്റം നടത്തിയത്. റോയൽ നാഷണൽ തിയേറ്ററിലൂടെ  പ്രൊഫഷണൽ നാടകരംഗത്ത് അരങ്ങേറ്റം ചെയ്തതിനുശേഷം ബിബിസി വൺ നിർമിച്ച ലിറ്റിൽ ഡോറിറ്റ് (2008) എന്ന പരമ്പരയിൽ അഭിനയിച്ചു. 2011 ൽ സീസൺ ഓഫ് ദി വിച്ച് എന്ന ആദ്യ ചലച്ചിത്രത്തിലും അഭിനയിച്ചു. 

ചാനൽ 4 പരമ്പര ദ പ്രോമിസ് (2011), എൻബിസി പരമ്പര ക്രോസ്സ്ബോൺസ് (2014) തുടങ്ങി നിരവധി ടെലിവിഷൻ പരമ്പരകളും മിനി ചിത്രങ്ങളിലും ക്ലെയർ ഫോയ് അഭിനയിച്ചു. 2015 ൽ ബിബിസി 2 നിർമിച്ച വൂൾഫ് ഹോൾ എന്ന ടെലിവിഷൻ പരമ്പര യിൽ ആൻ ബോളെൻ എന്ന നിർഭാഗ്യവതിയായ രാജ്ഞിയുടെ വേഷത്തിന് ഏകകണ്‌ഠമായ പ്രശംസ ലഭിച്ചു. അതിന് ഏറ്റവും മികച്ച നടിക്കുള്ള ബ്രിട്ടീഷ് അക്കാഡമി ടെലിവിഷൻ അവാർഡിനും മികച്ച സഹനടിക്കുള്ള ക്രിട്ടിക്സ് ചോയിസ് ടെലിവിഷൻ അവാർഡിനും നാമനിർദ്ദേശം ചെയ്യപ്പെട്ടു. 

ക്ലെയർ ഫോയ് 2016 മുതൽ 2017 വരെ ദ ക്രൗൺ എന്ന നെറ്റ്ഫ്ലിക്സ് പരമ്പരയിൽ ക്വീൻ എലിസബത്ത് II വിന്റെ ചെറുപ്പകാലം അവതരിപ്പിച്ചു. ഈ വേഷത്തിന് വ്യാപകമായി അംഗീകാരം ലഭിക്കുകയും മികച്ച നടിക്കുള്ള ഗോൾഡൻ ഗ്ലോബ് അവാർഡ്, രണ്ട് സ്ക്രീൻ ആക്ടേഴ്സ് ഗിൽഡ് അവാർഡ് എന്നിവ നേടുകയും, ബാഫ്റ്റ ടിവി അവാർഡ്, പ്രൈം ടൈം എമ്മി അവാർഡ് നാമനിർദ്ദേശം ലഭിക്കുകയും ചെയ്തു. 2018 ൽ, ഡാമിയൻ ചാസെല്ലിന്റെ ഫസ്റ്റ് മാൻ എന്ന ചിത്രത്തിൽ റയാൻ ഗോസ്ലിങിനൊപ്പം അഭിനയിക്കും.  

## അഭിനയ ജീവിതം

### ചലച്ചിത്രം

### ടെലിവിഷൻ സിനിമകൾ

### ടെലിവിഷൻ പരമ്പരകൾ

## അവലംബം

## ബാഹ്യ കണ്ണികൾ
* 
വർഗ്ഗം:1984-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
ശോഭന റണാഡെ

ഇന്ത്യൻ സാമൂഹ്യപ്രവർത്തകയും ഗാന്ധിയൻ ചിന്താഗതിക്കാരിയും ആണ് **ശോഭന റണാഡെ.** അഗതികളായ സ്ത്രീകൾക്കും കുട്ടികൾക്കും വേണ്ടിയുള്ള അവരുടെ പ്രവർത്തനങ്ങൾക്ക് 2011-ൽ മികച്ച സാമൂഹിക സേവനത്തിന് ഭാരത സർക്കാർ പത്മഭൂഷൻ നല്കി അവരെ ആദരിക്കുകയുണ്ടായി.  2017-ൽ ശോഭന റണാഡെക്ക് ലൈഫ് അച്ചീവ്മെന്റ് അവാർഡും ലഭിച്ചു.

thumb|200px|right|Gandhi and Vinoba
[thumb|200px|[Aga Khan Palace.]]

## തൊഴിൽ മേഖലകൾ
* ട്രസ്റ്റീ– കസ്തൂർബാഗാന്ധി നാഷണൽ മെമ്മോറിയൽ ട്രസ്റ്റ് (KGNMT)
* ട്രസ്റ്റീ– ഗാന്ധി സ്മാരക് നിധി
* ട്രസ്റ്റീ– ബൽഗ്രാം മഹാരാഷ്ട്ര
* സെക്രട്ടറി– ഗാന്ധി നാഷണൽ മെമ്മോറിയൽ സൊസൈറ്റി
* ചെയർപേഴ്സൺ– All India Committee of Eradication of Illiteracy among Women (AICEIW)
* ബോർഡ് അംഗം – SOS Children's Villages – Delhi
* പ്രസിഡന്റ്– All India Women's Conference 
* ചെയർപേഴ്സൺ– *Bhoodan* *Gram Dan* Board of Maharashtra

## അവാർഡുകളും ബഹുമതികളും
* പത്മഭൂഷൺ – 2010
* ജമ്നാലാൽ ബജാജ് അവാർഡ് – 2011
* റിലയൻസ് ഫൗൺണ്ടേഷൻ– CNN IBN Real Heroes 2012 Life Time Achievement Award
* രബീന്ദ്രനാഥ് ടാഗോർ പ്രൈസ്
* രാജീവ് ഗാന്ധി മാനവ് സേവാ അവാർഡ് – 2007
* പ്രൈഡ് ഓഫ് പൂനെ അവാർഡ് – പൂനെ യൂണിവേഴ്സിറ്റി 
* നാഷണൽ അവാർഡ് ഫോർ ചൈൽഡ് വെൽഫെയർ വർക്ക്– 1983  
* മഹാത്മാഗാന്ധി അവാർഡ്

## അവലംബം

## കൂടുതൽ വായനയ്ക്ക്
* 

വർഗ്ഗം:1924-ൽ ജനിച്ചവർ
വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ
വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
ചെമ്മീൻ മത്സ്യം

അയോലിസ്കസ് സ്ട്രിഗാറ്റസ് എന്ന ശാസ്ത്രനാമമുള്ള മത്സ്യമാണ് **ചെമ്മീൻ മത്സ്യം**(*Shrimp Fish*). ഇന്ത്യൻ മഹാസമുദ്രത്തിന്റേയും ശാന്തസമുദ്രത്തിന്റേയും തീരപ്രദേശങ്ങളിലാണ് ഈ മത്സ്യം സാധാരണകാണപ്പെടുന്നത്.ഇവയ്ക്ക് പതിനഞ്ച് മുതൽ 20 സെന്റിമീറ്റർ വരെ നീളമുണ്ട്.
## ഘടന
ചെമ്മീൻ മത്സ്യത്തിന് പരന്ന് ഒതുങ്ങിയ ശരീരവും വക്കുകളുള്ള ഉദരപാളികളുമുണ്ട്.നീണ്ടുകൂർത്ത മുഖവും വശങ്ങളിൽ ഇരുണ്ട വരയുമുണ്ട്. വാലിനോടടുത്ത് മുള്ളുകളുള്ള ചിറകും കാണപ്പെടുന്നു.മുതുകു ചിറകുകളിലെങ്കിലും പൃഷ്ഠച്ചിറകുകളും വാൽച്ചിറകുകളും ഉപയോഗിച്ച് നീന്തുന്നു.കുത്തനെ സഞ്ചരിക്കാനും ഇവയ്ക്ക് കഴിയും.ചെറിയചെമ്മീൻ,ലാർവ എന്നിവയാണ് ഭക്ഷണം.
## അവലംബം

വർഗ്ഗം:കടൽ മത്സ്യങ്ങൾ
ഹിൽഡെ ഡൊമിൻ

ജർമ്മൻ കവയിത്രിയും എഴുത്തുകാരിയുമായിരുന്നു **ഹിൽഡെ ഡൊമിൻ.**(27 ജൂലൈ 1909 – 22 ഫെബ്: 2006) ഹിൽഡെ പാം എന്നായിരുന്നു അവരുടെ യഥാർത്ഥനാമം.
## പുരസ്ക്കാരങ്ങൾ
* Bundesverdienstkreuz Erster Klasse and the Großes Bundesverdienstkreuz
* Friedrich-Hölderlin-Preis of the city of Bad Homburg
* Roswitha Prize (1974)
* Nelly Sachs Prize (1983)
* Literaturpreis der Konrad-Adenauer-Stiftung (1995)
* 1999 Jakob-Wassermann-Literaturpreis
* 1999 State Prize of the Federal state of North Rhine-Westphalia
* 2004 Honorary citizenship (Ehrenbürgerin) City of Heidelberg
* 2005 „Orden del Mérito de Duarte, Sánchez y Mella, en el grado de Commendador”, which is the highest order of the Dominican Republic.

## അവലംബം


വർഗ്ഗം:ജർമ്മൻ കവികൾ
വർഗ്ഗം:1909-ൽ ജനിച്ചവർ
രമാബായി ഭീംറാവു അംബേദ്കർ

**രമാബായി ഭീംറാവു അംബേദ്കർ** ഡോ. ബാബസാഹിബ് അംബേദ്കറുടെ ആദ്യ ഭാര്യയായിരുന്നു. രമാബായിയുടെ  നിശ്ചയദാർഡ്യവും, ആത്മസമർപ്പണവും, ത്യാഗമനോഭാവവും അംബേദ്കറുടെ ഉയർച്ചയ്ക്ക് വളരെയധികം സഹായിച്ചിരുന്നു. നിരവധി ജീവചരിത്ര സിനിമകളിലും പുസ്തകങ്ങളിലും അവർ വിഷയമായി തീർന്നിട്ടുണ്ട്. ഭർത്താവിനുവേണ്ടി ജീവിതം ഉഴിഞ്ഞു വച്ച് ജീവിച്ച 
രമാബായിയെ ഇന്ത്യയിൽ ബഹുമാനിക്കപ്പെടുന്ന ഒരു വനിതയായി കണക്കാക്കുന്നു. 

## മുൻകാലജീവിതം
  
ഭികു ധാത്രെ (വലങ്കർ), രുക്മിണി ദമ്പതികളുടെ മകളായി ഒരു ദരിദ്ര കുടുംബത്തിലാണ് രമാബായി ജനിച്ചത്. വാനന്ദ് ഗ്രാമത്തിനകത്തുള്ള മഹാപുര പ്രദേശത്ത് അവർ തന്റെ മൂന്ന് സഹോദരിമാരും ഒരു സഹോദരനുമായ ശങ്കറിനൊപ്പം താമസിച്ചു. അവരുടെ പിതാവ് ഉപജീവനമാർഗ്ഗം ദബോൾ തുറമുഖത്ത് നിന്ന് ചന്തയിലേക്ക് മീൻ കൊട്ടകൾ കൊണ്ടുപോയി. അവരുടെ അമ്മ ചെറുപ്പത്തിലേ മരിച്ചു. അവരുടെ അച്ഛനും മരിച്ചതിനു ശേഷം, അവരുടെ അമ്മാവൻമാരായ വലങ്കറും ഗോവിന്ദ്പുർക്കറും കുട്ടികളെ ബൈക്കുള മാർക്കറ്റിൽ താമസിക്കാൻ ബോംബെയിലേക്ക് കൊണ്ടുപോയി.  
## വിവാഹം
1906 ൽ മുംബൈയിലെ ബൈക്കുളയിലെ പച്ചക്കറി മാർക്കറ്റിൽ വളരെ ലളിതമായ ചടങ്ങിൽ രമാബായി അംബേദ്കറെ വിവാഹം കഴിച്ചു. അക്കാലത്ത് അംബേദ്കറിന് 15 വയസ്സും രമാഭായിക്ക് ഒൻപതും വയസ്സായിരുന്നു.   അവർക്ക്  അവന്റെ പ്രിയപ്പെട്ട പേര് "രാമു" എന്നായിരുന്നു. അവർ അവനെ "സാഹേബ്" എന്ന് വിളിച്ചു.  അവർക്ക് അഞ്ച് മക്കളുണ്ടായിരുന്നു - യശ്വന്ത്, ഗംഗാധർ, രമേശ്, ഇന്ദു (മകൾ), രാജരത്ന. യശ്വന്ത് (1912-1977) ഒഴികെ ബാക്കി നാലുപേരും കുട്ടിക്കാലത്ത് മരിച്ചു. 
## മരണം
1935 മേയ് 27 -ന് ബോംബെയിലെ ദാദറിലെ ഹിന്ദു കോളനിയിലെ രാജ്ഗൃഹയിൽ രമാബായി അന്തരിച്ചു. അവർ അംബേദ്കറെ വിവാഹം കഴിച്ചിട്ട് 29 വർഷമായിരുന്നു. 
### സിനിമകളും നാടകങ്ങളും
* *Ramai*, a 1992 drama directed by Ashok Gawli
* Ramabai Bhimrao Ambedkar (film), a 2011 Marathi language film
* Ramabai (film), a 2016 Kannada film

### പുസ്തകങ്ങൾ
* Ramabai by Yashwant Manohar
* त्यागवंती रमामाऊली (Tyagawanti Rama-mauli) by Nana Dhakulkar, Vijay Publications (Nagpur), 403 pages

## ഇതും കാണുക

* 1997 Ramabai killings
* Ambedkar family

## അവലംബം

വർഗ്ഗം:1898-ൽ ജനിച്ചവർ
വർഗ്ഗം:1935-ൽ മരിച്ചവർ
വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ
വർഗ്ഗം:രാഷ്ട്രത്തലവന്മാരുടെ ജീവിതപങ്കാളികൾ
വർഗ്ഗം:ബി.ആർ. അംബേദ്കർ
രാജശ്രീ ബിർള

**രാജശ്രീ ബിർള** ഇന്ത്യൻ മനുഷ്യാവകാശപ്രവർത്തകയാണ്. രാജശ്രീ ഇന്ത്യയിലെ ഒരു വലിയ വ്യവസായ സാമ്രാജ്യത്തിനുടമയായ ബിർള കുടുംബത്തിലെ ആദിത്യ ബിർളയുടെ പത്നിയാണ്.1995-ൽ ആദിത്യ ബിർളയുടെ മരണശേഷം മുഴുവൻ സമയവും സംഭാവനയായി മനുഷ്യാവകാശപ്രവർത്തനങ്ങൾക്കു വേണ്ടി വിനിയോഗിക്കുകയും ഇതിനുവേണ്ടി കുടുംബത്തിൽനിന്ന് വലിയൊരു തുക നൽകുകയും ചെയ്തിരുന്നു. അവർ സമൂഹത്തിനു നൽകിയ സംഭാവനകൾ കണക്കിലെടുത്ത് ഇന്ത്യാഗവൺമെന്റ് അവർക്ക് 2011-ൽ പത്മഭൂഷൺ നല്കി ആദരിക്കുകയുണ്ടായി.
## ജീവചരിത്രം
1948 ൽ തമിഴ്‌നാട്ടിലെ മധുരയിൽ രാജശ്രീ ജനിച്ചത്. വടക്കുപടിഞ്ഞാറൻ ഇന്ത്യയിലെ രാജസ്ഥാനിൽ നിന്നുള്ള ഒരു കുടുംബത്തിലാണ് വളർന്നത്. അവരുടെ പിതാവ്, രാധാകിഷെൻ ഫോമ്ര, ബർമ ഷെല്ലിന്റെ ഡീലർഷിപ്പ് ഏജൻസി നടത്തിയിരുന്നു.   അവരുടെ അമ്മ പാർവതി ദേവി ഫോമ്ര ഒരു വീട്ടുജോലിക്കാരിയായിരുന്നു. മഹേശ്വരി ഉപജാതിയിൽപ്പെട്ട മാർവാഡി വൈശ്യരായിരുന്നു ആ കുടുംബം.

രാജശ്രീയും അവളുടെ സഹോദരിമാരും മധുരയിലെ സെന്റ് ജോസഫ്സ് കോൺവെന്റ് സ്കൂളിൽ പഠിച്ചു.  സാധാരണ ഇന്ത്യൻ ആചാരത്തെ പിന്തുടർന്ന്, രാജശ്രീയുടെ വിവാഹം അവരുടെ മാതാപിതാക്കൾ അവരുടെ പ്രത്യേക മഹേശ്വരി ഉപജാതിയിൽ പെട്ട ഒരു കുടുംബത്തിലേക്ക് നിശ്ചയിച്ചു. മാർവാഡി പാരമ്പര്യമനുസരിച്ച് വിവാഹങ്ങൾ മൂന്ന് ഘട്ടങ്ങളിലായി ആഘോഷിച്ചു. രാജശ്രീക്ക് 10 വയസ്സുള്ളപ്പോഴാണ് വിവാഹനിശ്ചയം എന്ന നിലയിൽ ആദ്യ ഘട്ടം നടത്തിയത്. അവരുടെ പ്രതിശ്രുത വരൻ ആദിത്യ വിക്രം ബിർള ആയിരുന്നു, ബിർള കുടുംബത്തിന്റെ പുത്രനും ഇതിഹാസ ബിസിനസ്സ് മാഗ്നറ്റ് ഘനശ്യാം ദാസ് ബിർളയുടെ ചെറുമകനുമായിരുന്നു. രണ്ടാം ഘട്ടത്തിൽ വിവാഹത്തിന്റെ പ്രാരംഭ ചടങ്ങും (അനിവാര്യമായും മാറ്റാനാവാത്ത വിവാഹനിശ്ചയം), രാജശ്രീക്ക് 14 വയസ്സുള്ളപ്പോൾ, അവസാന ചടങ്ങുകൾ (ഗൗണയും വിടയും) 1965 ൽ, 17 വയസ്സുള്ളപ്പോൾ നടത്തി. ഈ സമയത്ത്, അവർ മധുരയിലുള്ള അവരുടെ മാതാപിതാക്കളുടെ വീട് വിട്ടു കൊൽക്കത്തയിലെ അമ്മായിയമ്മയുടെ വീട്ടിലേക്ക് മാറി.

അപ്പോഴേക്കും അവർ മെട്രിക്കുലേഷൻ പൂർത്തിയാക്കി മധുരയിലെ ഫാത്തിമ കോളേജിൽ പഠിക്കുകയായിരുന്നു. ഭർത്താവിന്റെയും മാതാപിതാക്കളുടെയും പ്രോത്സാഹനത്താൽ അവർ കൊൽക്കത്തയിലെ ലോറെറ്റോ കോളേജിൽ ചേർന്നു. കൊൽക്കത്ത സർവകലാശാലയിൽ നിന്ന് കലയിൽ ബിരുദം നേടി. 

## പുരസ്കാരങ്ങൾ
* Padma Bhushan&nbsp;– 2010
* Women Achievers' Award&nbsp;– Archana Trust, Mumbai&nbsp;– 2001–02
* Corporate Citizen of the Year&nbsp;– The Economic Times&nbsp;– 2001–02
* Seva Shiromani Award&nbsp;– Rotarians in Action&nbsp;– 2003
* Citizen of Bombay Award&nbsp;– Rotary Club of Bombay&nbsp;– 2003
* The Pride of India Award&nbsp;– Rotary Club of Mulund&nbsp;– 2004
* Women of the Decade Award&nbsp;– ASSOCHAM's Ladies League&nbsp;– 2004

## ഇതും കാണുക

* ആദിത്യ വിക്രം ബിർള
* കുമാർ മംഗളം ബിർള

## അവലംബം

## പുറത്തേയ്ക്കുള്ള കണ്ണികൾ
* Financial Times Write up on Rajashree Birla
* Birla family history on Money Control
* Profile on BAIF Development Research Foundation
* on YouTube&nbsp;– 1
* on YouTube&nbsp;– 2
* Address at the Rotary Convention&nbsp;– video

വർഗ്ഗം:1948-ൽ ജനിച്ചവർ
വർഗ്ഗം:ജീവകാരുണ്യപ്രവർത്തകർ
പർബതി ഗിരി

**പർബതി ഗിരി**  പടിഞ്ഞാറൻ ഒഡിഷയിലെ മദർ തെരേസ എന്നാണറിയപ്പെടുന്നത്. ഇന്ത്യയിലെ ഒഡിഷയിൽനിന്നുള്ള വനിതാ സ്വാതന്ത്രസമരസേനാനിയുമായിരുന്നു. ഇന്ത്യൻ സ്വാതന്ത്രസമരയുദ്ധത്തിൽ ഒഡിഷയിൽ നിന്നുള്ള വനിതാ സ്വതന്ത്രസമരസേനാനികൾ മുഖ്യമായ പങ്കുവഹിച്ചിട്ടുണ്ട്. പൈക്കമൽ ഗ്രാമത്തിൽ ഒരു അനാഥാശ്രമം ആരംഭിക്കുകയും ജീവിതത്തിന്റെ ശിഷ്ടകാലം അനാഥകളുടെ ഉന്നമനത്തിനുവേണ്ടി പ്രവർത്തിച്ചിരുന്നു.

## മുൻകാലജീവിതം
കോൺഗ്രസിനു വേണ്ടി പ്രചാരണം നടത്തുന്നതിനിടയിൽ ഗ്രാമത്തിൽ നിന്ന് ഗ്രാമത്തിലേക്ക് യാത്ര ചെയ്യുകയും മൂന്നാം ക്ലാസ്സിൽ നിന്ന് പുറത്താകുകയുംചെയ്തു. 1938- ൽ, 12 വയസുള്ളപ്പോൾ, മുതിർന്ന കോൺഗ്രസ് നേതാക്കളുടെ സമലൈപദർ യോഗത്തിൽ  കോൺഗ്രസ് നേതാക്കളോടൊപ്പം പ്രവർത്തിക്കാൻ അനുവദിക്കാൻ പിതാവിനെ ബോധ്യപ്പെടുത്താൻ ശ്രമിച്ചു. ഒരു യുവതിയായിരുന്ന അവർ ബാരി ആശ്രമത്തിലേക്ക് പോയി. ആശ്രമത്തിൽ നിന്ന് കരകൗശലങ്ങൾ, അഹിംസയുടെയും സ്വയം റിലയസിന്റെ തത്ത്വചിന്തയുടേയും ഉൾപ്പെടെ പല കാര്യങ്ങളും പാർബതി പഠിച്ചു.

## കോൺഗ്രസ്സിനായി പ്രവർത്തിക്കുന്നു
പാർബതിയുടെ അമ്മാവൻ രാമചന്ദ്രഗിരി കോൺഗ്രസ് നേതാവായിരുന്നു. ദേശീയസ്നേഹികൾ ഒത്തൊരുമിച്ചിരുന്ന ഒരു പ്രധാന സ്ഥലമായിരുന്നു സമലൈപദർ. സ്വാതന്ത്ര്യസമര സേനാനായകനായിരുന്ന അവരുടെ അമ്മാവനോടൊപ്പം നടത്തിയ മീറ്റിംഗുകളിൽ ശ്രദ്ധിക്കുകയും കേൾക്കുകയും ചെയ്യുമായിരുന്നു. 1940- ൽ പാർബതി ബാർഗ, സംബാൽപുർ, പാടംപൂർ, പാനിമാരാ, ഗേൻസ് എന്നിവിടങ്ങളിലേക്ക് കോൺഗ്രസിനോടൊപ്പം യാത്ര ചെയ്യാൻ തുടങ്ങി.  ഖാദി  എങ്ങനെ നെയ്യും എന്ന് ഗ്രാമീണരെ പഠിപ്പിക്കുകയും ചെയ്തു. 1942 മുതൽ ക്വിറ്റ് ഇന്ത്യ മൂവ്മെന്റിന് വേണ്ടി അവർ പല തവണ അറസ്റ്റു ചെയ്യപ്പെട്ടു. പക്ഷേ, അവർ  പ്രായപൂർത്തിയാകാത്തതിനാൽ  അവരെ പോലീസ് മോചിപ്പിച്ചു.ബർഗറിലുള്ള എസ്.ഡി.ഒ ഓഫീസിലെത്തിയ അവർ ഒടുവിൽ അറസ്റ്റിലാകുകയായിരുന്നു. സംബാൽപുരി ജയിലിൽ രണ്ടു വർഷത്തെ കഠിനതടവിന് ശിക്ഷിക്കപ്പെട്ടു. ബാർഗർ കോടതിയിൽ, ബ്രിട്ടീഷുകാരെ ധിക്കരിച്ചുകൊണ്ട് കോടതിയെ ബഹിഷ്കരിക്കാൻ വക്കീലിനെ പ്രേരിപ്പിക്കുന്നതിന് ഒരു പ്രക്ഷോഭം നടത്തുകയുമുണ്ടായി.

## സ്വാതന്ത്ര്യത്തിനുശേഷമുള്ള ജീവിതം
സ്വാതന്ത്ര്യത്തിന് ശേഷം 1950 -ൽ അലഹബാദിലെ പ്രയാഗ് മഹിളാ വിദ്യാപീഠിൽ പഠിച്ചു. നാലു വർഷത്തിനു ശേഷം അവർ ദുരിതാശ്വാസ പ്രവർത്തനത്തിനായി രാമ ദേവിയിൽ ചേർന്നു. 1955 -ൽ സംബാൽപുർ ജില്ലയിലെ ജനങ്ങളുടെ ആരോഗ്യവും ശുചിത്വവും മെച്ചപ്പെടുത്തുന്നതിന് അമേരിക്കൻ പദ്ധതിയിൽ ചേർന്നു. സ്ത്രീക്കും അനാഥർക്കും വേണ്ടി *നസ്റിംസിംഹനാഥിലെ കസ്തൂർബാ ഗാന്ധി മാതൃനികേതൻ* എന്ന  ഒരു ആശ്രമം ആരംഭിച്ചു. പാവപ്പെട്ടവർക്കായി മറ്റൊരു വീട് ആയ *ഡോ.സാന്ദ്ര ബാൽ നികേതനിലെ ബിരിസിംഗു ഖർ*  സംബാൽപൂർ ജില്ലയിലെ ജുജൂമൂര ബ്ലോക്കിനു കീഴിൽ ആരംഭിച്ചു. ജയിൽ മെച്ചപ്പെടുത്തലും കുഷ്ഠരോഗ നിർമാർജ്ജനവും അവരുടെ പ്രവർത്തനങ്ങളിലുൾപ്പെട്ടിരുന്നു. 1984 -ൽ ഭാരതസർക്കാരിന്റെ സാമൂഹ്യ ക്ഷേമവകുപ്പ് അവാർഡും സമ്മാനവും നൽകിരുന്നു.

## അക്കോളേഡ്സ്
സംബാൽപൂർ യൂണിവേഴ്സിറ്റിയുടെ ഓണററി ഡോക്ടറേറ്റ് - ഒറീസ ഗവർണ്ണർ, ശ്രീ സി. രംഗരാജൻ 1998 -ൽ നല്കിയിരുന്നു. 2016 ഡിസംബറിൽ പാർബതിഗിരിയുടെ പേരിലാണ് മെഗാ ലിഫ്റ്റ് ഇറിഗേഷൻ സ്കീം നടപ്പിലാക്കിയത്.

## അവലംബം

വർഗ്ഗം:ഇന്ത്യൻ സ്വാതന്ത്ര്യസമരത്തിലെ വനിതകൾ
വർഗ്ഗം:1926-ൽ ജനിച്ചവർ
ഗിരിബാല മൊഹന്തി

ഇന്ത്യൻ വൈമാനികയായിരുന്ന **ഗിരിബാല മൊഹന്തി** ഒഡിഷയിൽ നിന്നുള്ള ആദ്യത്തെ വൈമാനികയും  സ്വകാര്യവിമാനം പറത്താൻ ലൈസൻസ് നേടുന്ന ആദ്യത്തെ വനിതയുമാണ്. വാഷിങ്ടൺ, ഡി.സി.യിലെ ഇന്റർനാഷണൽ പൈലറ്റ് അസോസിയേഷൻ ആയ നെയന്റിനെയൺ ഇൻക്. സംഘടിപ്പിച്ച 1967 കൺവെൻഷനിലേയ്ക്ക് ചേരാൻ ഓരോ വൈമാനികരെയും ഗിരിബാല ക്ഷണിക്കുകയുണ്ടായി.  അവർ അവിടെ ചേർന്നതിനുശേഷം യുണൈറ്റഡ് സ്റ്റേറ്റ്സിന്റെ മറ്റു വനിതാ വൈമാനികരോടൊപ്പം ഒരു ഫ്ലൈ ടൂറിന് വഴികാട്ടിയുമായി പ്രവർത്തിച്ചിരുന്നു.

## അവലംബം

വർഗ്ഗം:ഇന്ത്യൻ വ്യോമസേനയിലെ ഉദ്യോഗസ്ഥർ
തുളസി മുണ്ട

**തുളസി മുണ്ട** ഇന്ത്യയിലെ ഒഡിഷയിലുള്ള സാമൂഹ്യപ്രവർത്തകയാണ്. 2001-ൽ ഇന്ത്യാഗവൺമെന്റ് ഇവരുടെ സാമൂഹികസേവനം കണക്കിലെടുത്ത് പത്മശ്രീ നൽകി ആദരിക്കുകയുണ്ടായി.   അക്ഷരാഭ്യാസമില്ലാതിരുന്ന ഗോത്രവർഗ്ഗക്കാരുടെ സാക്ഷരതയ്ക്കുവേണ്ടിയുള്ള പരിശ്രമം  തുളസി ചെയ്ത നിരവധി സാമൂഹിക പ്രവർത്തനങ്ങളിലൊന്നാണ്. ഒഡിഷയിലെ ഖനനസ്ഥലത്ത് ജോലിചെയ്തിരുന്ന നൂറുകണക്കിന് ഗോത്രവർഗ്ഗത്തിലുള്ള കുട്ടികളെ അവിടെനിന്ന് മോചിപ്പിച്ച് വിദ്യാഭ്യാസത്തിനായി സ്ക്കൂളിലയച്ചു. 2011-ൽ സാമൂഹികസേവനത്തിന് മുണ്ടയ്ക്ക് ജീവിച്ചിരിക്കുന്ന വിശിഷ്ടവ്യക്തികൾക്കുള്ള അവാർഡും ലഭിക്കുകയുണ്ടായി. 

## അവലംബം

## പുറത്തേയ്ക്കുള്ള കണ്ണികൾ

* outlookindia.com
* hindu.com 

വർഗ്ഗം:1947-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:സാമൂഹ്യപ്രവർത്തനത്തിന് പത്മശ്രീ പുരസ്കാരം ലഭിച്ചവർ
വർഗ്ഗം:മനുഷ്യാവകാശപ്രവർത്തകർ
വർഗ്ഗം:ഇന്ത്യയിലെ വനിതാ സാമൂഹിക പ്രവർത്തകർ
വർഗ്ഗം:ഒഡീഷയിൽ നിന്നുമുള്ളവർ
വർഗ്ഗം:മുണ്ഡ ജനത
വിദ്യ ദെഹേജിയ

**വിദ്യ ദെഹേജിയ** കൊളംബിയ യൂണിവേഴ്സിറ്റിയിലെ ഇന്ത്യ ആൻഡ് സൗത്ത് ഏഷ്യൻ ആർട്ട് വിഭാഗത്തിലെ ബാർബറ സ്റ്റോളർ മില്ലെർ പ്രൊഫസർ ആയിരുന്നു. ഇന്ത്യാഗവൺമെന്റ് ഇവർക്ക് പത്മഭൂഷൺ നൽകി ആദരിക്കുകയുണ്ടായി. ഗോവ യൂണിവേഴ്സിറ്റിയിലെ റിസേർച്ച് പ്രൊഫസറായ മാരിയോ മിറാൻഡയെ സന്ദർശിക്കാൻ നിയമിക്കപ്പെടുകയും ചെയ്തു.  

വിദ്യ ദെഹേജിയ ഇംഗ്ലണ്ടിലെ കേംബ്രിഡ്ജ് യൂണിവേഴ്സിറ്റിയിൽ നിന്നാണ് ഉന്നത വിദ്യാഭ്യാസം നേടിയത്. 

## അവലംബം

വർഗ്ഗം:പത്മഭൂഷൺ പുരസ്കാരം ലഭിച്ചവർ
നെപ്പോളിയൻ (നടൻ)

2009 മുതൽ 2013 വരെ കേന്ദ്ര സാമൂഹികനീതി, ശാക്തീകരണ വകുപ്പ് സഹമന്ത്രിയായിരുന്ന പ്രശസ്തനായ തെന്നിന്ത്യൻ ചലച്ചിത്ര അഭിനേതാവാണ് ** കുമരേശൻ ദുരൈസാമി ** എന്നറിയപ്പെടുന്ന
** നെപ്പോളിയൻ.(ജനനം : 02 ഡിസംബർ 1963) **
2009 മുതൽ 2014 വരെ ലോക്സഭയിലും
2001 മുതൽ 2006 വരെ നിയമസഭയിലും അംഗമായിരുന്ന നെപ്പോളിയൻ 2015-ൽ സജീവ രാഷ്ട്രീയത്തിൽ നിന്ന് വിരമിച്ചു.

## ജീവിതരേഖ
തമിഴ്നാട്ടിലെ തിരുച്ചിറപ്പള്ളി ജില്ലയിൽ 
കർഷകനായിരുന്ന ദുരൈസാമി റെഡ്ഢിയാരുടേയും സരസ്വതി അമ്മാളിന്റെയും
മകനായി 1963 ഡിസംബർ രണ്ടിന് ജനനം.
കുമരേശൻ ദുരൈസാമി എന്നതാണ് ശരിയായ പേര്. നെപ്പോളിയൻ എന്നത് സിനിമയിൽ എത്തിയപ്പോൾ കിട്ടിയ പേരാണ് . കിരുമ്പകരൻ, മങ്കെകരസി, ദേവി, ഈശ്വരി എന്നിവർ ഇളയ സഹോദരങ്ങളാണ്. പ്രാഥമിക വിദ്യാഭ്യാസം തൃച്ചിയിലെ പെരുവാളന്നൂർ ഗവ. ഹൈസ്കൂളിൽ പൂർത്തിയാക്കിയ കുമരേശൻ തൃച്ചി സെൻറ്. ജോസഫ് കോളേജിൽ നിന്ന് ബിരുദം നേടി.
1991-ൽ റിലീസായ പുതു പുതു നെല്ല് എന്ന തമിഴ് സിനിമയിലൂടെ ചലച്ചിത്ര രംഗത്ത് സജീവമായി. മലയാളം, കന്നട, തെലുങ്ക് എന്നീ ഭാഷകളിൽ അഭിനയിച്ച നെപ്പോളിയൻ മലയാളത്തിൽ ദേവാസുരം, രാവണപ്രഭു എന്നീ സിനിമകളിലെ വില്ലൻ വേഷങ്ങളിൽ പ്രശസ്തനായി അറിയപ്പെടുന്നു.

** അഭിനയിച്ച സിനിമകൾ  **

** മലയാളം **

* കനൽകിരീടം 2002
* രാവണപ്രഭു 2001
* മേഘസന്ദേശം 2001
* ദി ഗ്യാങ് 2000
* ദി വാറന്റ് 2000
* ഗാന്ധീവം 1994
* ദേവാസുരം 1993

## രാഷ്ട്രീയ ജീവിതം
2000-ൽ ഡി.എം.കെ പാർട്ടിയിൽ ചേർന്ന നെപ്പോളിയൻ 2001-ലെ നിയമസഭ തിരഞ്ഞെടുപ്പിൽ വില്ലുവാക്കം മണ്ഡലത്തിൽ നിന്ന് ആദ്യമായി നിയമസഭാംഗമായി തിരഞ്ഞെടുക്കപ്പെട്ടു.
2006-ലെ നിയമസഭ തിരഞ്ഞെടുപ്പിൽ മൈലാപ്പൂരിൽ നിന്ന് മത്സരിച്ചെങ്കിലും പരാജയപ്പെട്ടു.
2009-ലെ ലോക്സഭ തിരഞ്ഞെടുപ്പിൽ പേരമ്പല്ലൂർ മണ്ഡലത്തിൽ നിന്ന് പാർലമെന്റംഗമായ നെപ്പോളിയൻ 2009 മുതൽ 2013 വരെ രണ്ടാം മൻമോഹൻ സിംഗ് മന്ത്രിസഭയിലെ സാമൂഹിക നീതി, ശാക്തീകരണ വകുപ്പ് മന്ത്രിയായിരുന്നു.

ഡി.എം.കെ രാഷ്ട്രീയത്തിൽ എം.കെ. അഴഗിരിയുടെ വിശ്വസ്ഥനായി അറിയപ്പെട്ട നെപ്പോളിയൻ കരുണാനിധിയുടെ മകനായ എം.കെ.സ്റ്റാലിന്റെ ഉദയത്തോടെ അഴഗിരിക്കൊപ്പം 2014-ൽ
ഡി.എം.കെയിൽ നിന്ന് പുറത്താക്കപ്പെട്ടു.
2014-ൽ ബി.ജെ.പിയിൽ ചേർന്ന നെപ്പോളിയൻ പാർട്ടിയുടെ സംസ്ഥാന ഉപാധ്യക്ഷനായും പ്രവർത്തിച്ചു.
2015-ൽ സജീവ രാഷ്ട്രീയത്തിൽ നിന്ന് വിരമിച്ചു.

## സ്വകാര്യ ജീവിതം
* ഭാര്യ : ജയസുധ
* മക്കൾ : ധനുഷ്, ഗുണാൽ

## അവലംബം

വർഗ്ഗം:തമിഴ് രാഷ്ട്രീയ നേതാക്കൾ
വർഗ്ഗം:ദ്രാവിഡ മുന്നേറ്റ കഴകം നേതാക്കൾ
വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ
വർഗ്ഗം:തമിഴ്നാട് നിയമസഭാംഗങ്ങൾ
വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ
വർഗ്ഗം:മലയാളചലച്ചിത്രനടന്മാർ
വർഗ്ഗം:തമിഴ്‌ചലച്ചിത്രനടന്മാർ
വർഗ്ഗം:1963-ൽ ജനിച്ചവർ
സരോജ വൈദ്യനാഥൻ

**സരോജ വൈദ്യനാഥൻ** കോറിയോഗ്രാഫറും, ഭരതനാട്യത്തിന്റെ ഗുരുവും ഉപജ്ഞാതാക്കളിലൊരാളുമാണ്. ഇന്ത്യാഗവൺമെന്റ് ഇവർക്ക് 2002 -ൽ പത്മശ്രീയും, 2013 -ൽ പത്മഭൂഷണും നൽകി ആദരിക്കുകയുണ്ടായി. 

## മുൻകാല ജീവിതവും വിദ്യാഭ്യാസവും
1937-ൽ കർണ്ണാടകയിലെ ബെല്ലറിയിലാണ് ജനിച്ചത്. ചെന്നൈയിലെ സരസ്വതി ഗാന നിലയത്തിൽ നിന്നാണ് ഭരതനാട്യം അഭ്യസിച്ചത്. പിന്നീട് തഞ്ചാവൂരിലെ കാട്ടുമാന്നാർ മുതുകുമാരൻപിള്ളൈ ഗുരുവിൽ നിന്ന് ഭരതനാട്യം അഭ്യസിക്കുകയും ചെയ്തു. മദ്രാസ് സർവ്വകലാശാലയിൽ നിന്ന് പ്രൊഫസർ പി.സാമ്പമൂർത്തിയുടെ കീഴിൽ കർണ്ണാടക മ്യൂസിക്കിൽ പ്രാവീണ്യം നേടി. ഛത്തീസ്‌ഗഢിലെ ഖെയിരഗർ സ്ഥലത്ത് സ്ഥിതിചെയ്യുന്ന ഇന്ദിര കലാവിശ്വവിദ്യാലയത്തിൽ നിന്ന് നൃത്തത്തിൽ ഡോക്ടറേറ്റ് നേടുകയും ചെയ്തു. 

## അവലംബം

വർഗ്ഗം:ഭരതനാട്യ നർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:2023-ൽ മരിച്ചവർ
സൂസി സൊറാബ്ജി

**സൂസി സൊറാബ്ജി**  (1868 – മാർച്ച് 15, 1931) ഇന്ത്യൻ അദ്ധ്യാപികയും മിഷണറി പ്രവർത്തകയും ആയിരുന്നു. 

## മുൻകാലജീവിതം
മഹാരാഷ്ട്രയിലെ ഷോലാപൂർ എന്ന സ്ഥലത്ത് ആണ് സൂസി സൊറാബ്ജി ജനിച്ചത്. ഒരു പഴ്സി ക്രിസ്ത്യൻ മിഷണറിയായ റെവെറന്റ് സൊറാബ്ജി കർസെഡ്ജി, ഫ്രാൻസിന ഫോർഡ് എന്നിവരുടെ ഏഴുമക്കളിലൊരാളായ സൂസിയെ ബ്രിട്ടീഷ് ദമ്പതികൾ ദത്തെടുത്തു വളർത്തുകയുണ്ടായി. അവളുടെ അമ്മ പൂനയിൽ ധാരാളം ഗേൾസ് ഹൈസ്ക്കൂളുകൾ സ്ഥാപിച്ചു.  ബോംബെ സർവ്വകലാശാലയിൽ നിന്ന് സൊറാബ്ജി ഉന്നത വിദ്യാഭ്യാസം നേടി. 

## ഔദ്യോഗികജീവിതം

## അവലംബം

വർഗ്ഗം:1868-ൽ ജനിച്ചവർ
വർഗ്ഗം:1931-ൽ മരിച്ചവർ
1971: ബിയോണ്ട് ബോർഡേഴ്സ്

മേജർ രവി തിരക്കഥയെഴുതി സംവിധാനം ചെയ്ത് 2017-ൽ പുറത്തിറങ്ങിയ ഒരു മലയാള ചലച്ചിത്രമാണ് **1971: ബിയോണ്ട് ബോർഡേഴ്സ്**. 'മേജർ മഹാദേവൻ' എന്ന കഥാപാത്രമുള്ള ചലച്ചിത്രശ്രേണിയിലെ  നാലാമത്തെ ചിത്രമാണിത്. ഈ ചിത്രത്തിൽ മോഹൻലാൽ മേജർ മഹാദേവനായും കേണൽ സഹദേവനായും അഭിനയിച്ചിരിക്കുന്നു. 

1971-ലെ ഇന്തോ-പാക് യുദ്ധത്തെ ആസ്പദമാക്കി നിർമ്മിച്ചിരിക്കുന്ന ഈ ചിത്രം രണ്ടു വ്യത്യസ്ത കാലഘട്ടങ്ങളിലെ കഥയാണ് പറയുന്നത്. 1971-ലെ യുദ്ധത്തിലെ സംഭാവനകൾക്കു  പരംവീർ ചക്ര ലഭിച്ച ഹോഷിയാർ സിങ്, അരുൺ ഖേതർപാൽ എന്നീ സൈനികരുടെ മാതൃകയിൽ സൃഷ്ടിച്ച കഥാപാത്രങ്ങളെയാണ് മോഹൻലാലും സിരീഷും അവതരിപ്പിക്കുന്നത്. മലയാളത്തോടൊപ്പം തെലുങ്കിൽ *യുദ്ധഭൂമി* എന്ന പേരിലും ചിത്രം പുറത്തിറങ്ങി.

മേജർ രവിയുടെ തിരക്കഥയ്ക്കു ഷിജു നമ്പ്യാത്ത് സംഭാഷണം ഒരുക്കിയിരിക്കുന്നു. സുജിത്ത് വാസുദേവ് ആണ് ചിത്രത്തിന്റെ ഛായാഗ്രഹണം നിർവ്വഹിച്ചിരിക്കുന്നത്. ഗോപി സുന്ദർ സംഗീതം നൽകിയിരിക്കുന്ന ചിത്രത്തിലെ ഗാനങ്ങൾ നജീം അർഷാദ്, സിദ്ധാർത്ഥ് വിപിൻ, രാഹുൽ സുബ്രഹ്മണ്യൻ എന്നിവർ ആലപിച്ചിരിക്കുന്നു. 2016 ഒക്ടോബർ 31-ന് രാജസ്ഥാനിലെ സൂറത്ത്ഗഢിൽ ആരംഭിച്ച സിനിമയുടെ ചിത്രീകരണം 2017 ഫെബ്രുവരി 5-ന് ജോർജ്ജിയയിലാണ് പൂർത്തിയായത്. 2017 ഏപ്രിൽ 7-ന് ചിത്രം പ്രദർശനത്തിനെത്തി.

## അഭിനേതാക്കൾ
* മോഹൻലാൽ - മേജർ മഹാദേവൻ, കേണൽ സഹദേവൻ (കേണൽ ഹോഷിയാർ സിംഗ് ദഹിയ)
* അരുണോദയ് സിംഗ് - ലഫ്റ്റണന്റ് കേണൽ മുഹമ്മദ് അഖ്രം രാജ (മേജർ ഷബീർ ഷരീഫ്)
* അല്ലു സിരിഷ് - ലെഫ്. ചിന്മയ് (സെക്കന്റ്  ലഫ്റ്റനന്റ് അരുൺ ഖേതർപാൽ)
* രഞ്ജി പണിക്കർ
* സുധീർ കരമന - ക്യാപ്റ്റൻ ആദിശെൽവം
* ദേവൻ- നായർ, രഹസ്യാന്വേഷണ വിഭാഗം ഉദ്യോഗസ്ഥൻ 
* ആശ ശരത് - പാർവ്വതി സഹദേവൻ
* പ്രിയങ്ക അഗർവാൾ - അഖ്രം രാജയുടെ ഭാര്യ
* ദീപക് ജേഠി -  കേണൽ അജ്മൽ ( രാജയുടെ മകൻ)
* സൃഷ്ടി ഡംഗെ
*  നേഹ ഖാൻ
* സൈജു കുറുപ്പ് - ഗുന്നർ നാഥൻ
* പത്മരാജ് രതീഷ്
* പ്രതീപ് ചന്ദ്രൻ
* കൃഷ്ണകുമാർ - സുദർശൻ
* മണിക്കുട്ടൻ
* സോയ സയ്ദ് ഖാൻ - പാകിസ്താനി ഡോക്ടർ
* ജയകൃഷ്ണൻ
* സുധീർ സുകുമാരൻ
* കണ്ണൻ പട്ടാമ്പി - കുഞ്ഞിക്കണ്ണൻ
* സൗപർണിക സുഭാഷ് - നഴ്സ്
* ബാലാജി ശർമ
* കൃഷ്ണപ്രസാദ്
* മേഘനാദൻ
* സേതുലക്ഷ്മി

## ഗാനങ്ങൾ
നജീം അർഷാദ്, സിദ്ധാർത്ഥ് വിപിൻ, രാഹുൽ സുബ്രഹ്മണ്യൻ എന്നിവർ പാടിയ നാല് ഗാനങ്ങളൾ ചിത്രത്തിലുണ്ട്. ഗോപി സുന്ദർ ആണ് സംഗീതസംവിധാനം നിർവ്വഹിച്ചിരിക്കുന്നത്. കൊൽക്കത്ത സ്വദേശിയായ കമാൽ കാർത്തിക് രചിച്ച ഹിന്ദി ദേശഭക്തിഗാനം ചിത്രത്തിന്റെ അവസാനഭാഗത്ത് ഉൾപ്പെടുത്തിയിട്ടുണ്ട്. ഈ ഗാനത്തിനു സംഗീതം നൽകിയതോടെ നജീം അർഷാദ് ഒരു സ്വതന്ത്ര സംഗീതസംവിധായകനായി.

## റിലീസ്
**1971: ബിയോണ്ട് ബോർഡേഴ്സ്** 2017 ഏപ്രിൽ 7-ന് ചിത്രം പ്രദർശനത്തിനെത്തി.  തെലുങ്കിലേക്ക് മൊഴിമാറ്റം ചെയ്ത "യുദ്ധഭൂമി"  2018 ജൂൺ 29 ന്‌ റിലീസ് ആയി. ശേഷം തമിഴിലേക്കും മൊഴിമാറ്റം ചെയ്യപ്പെട്ടു.  ഈ സിനിമയുടെ ടെലിവിഷൻ പ്രക്ഷേപണ അവകാശം അമൃത ടി വി  5.5 കോടി രൂപയ്ക്ക് വാങ്ങി. 

## അവലംബം

## പുറംകണ്ണികൾ
* 
* 

വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മോഹൻലാൽ അഭിനയിച്ച ചലച്ചിത്രങ്ങൾ
വർഗ്ഗം:മേജർ രവി സംവിധാനം ചെയ്ത ചലച്ചിത്രങ്ങൾ
വർഗ്ഗം:സൈന്യത്തെ ആസ്പദമാക്കി നിർമ്മിച്ച ചലച്ചിത്രം
ഇന്ത്യയിലെ ബ്രിട്ടീഷ് വൈസ്രോയി -ഗവർണ്ണർ ജനറൽമാർ

1773 ലെ റെഗുലേറ്റിങ് ആക്ട് പ്രകാരമാണ് വില്യം ഫോർട്ട് പ്രസിഡന്സിക്ക് കീഴിലെ ഗവർണ്ണർ ജനറൽ അഥവാ ബംഗാളിലെ ഗവർണ്ണർ ജനറൽ എന്ന സ്ഥാനം ഈസ്റ്റ് ഇൻഡ്യാ കമ്പനി ഡയറക്ടർ ബോർഡ് ആരംഭിച്ചത്. ഗവർണ്ണർ ജനറൽമാരെ സഹായിക്കുന്നതിനായി നാലു പേരടങ്ങുന്ന കൌൺസിലും നിയമിക്കാൻ ഡയറക്ടർ ഓഫ് കോർട്ട് തീരുമാനമെടുത്തു. 1833 ലെ സെയ്ന്റ് ഹെലേന ആക്ട് എന്നറിയപ്പെടുന്ന ഗവൺ മെന്റ് ഓഫ് ഇന്ത്യ ആക്ട് സ്ഥാനത്തെ ഗവർണ്ണർ ജനറൽ ഓഫ് ഇന്ത്യ എന്ന് പുനർ നാമകരണം ചെയ്തു. 1857 ലെ ഒന്നാം സ്വാതന്ത്രസമരത്തെ തുടർന്ന് കമ്പനിയുടെ ഭരണം അവസാനിക്കുകയും ബ്രിട്ടീഷിന്ത്യ രാജ്ഞിയുടെ നേരിട്ടുള്ള അധികാരത്തിന് കീഴിൽ വരുകയും ചെയ്തു. ലണ്ടൻ ആസ്ഥാനമായി പതിനഞ്ച് പേരടങ്ങിയ പുതിയ കൌൺസിലിൻറെ നിർദ്ദേശപ്രകാരം 1858 ലെ ഗവൺമെൻറ് ഓഫ് ഇന്ത്യാ ആക്ട് പുതിയ സെക്രട്ടറി ഓഫീസ് സ്ഥാപിച്ചു. ഈ കൌൺസിൽ 1935 ലെ ഗവൺമെൻറ് ഓഫ് ഇന്ത്യാ ആക്ട് പ്രകാരം പിന്നീട് റദ്ദാക്കി. 1858 ലെ ആക്ഠ് പ്രകാരം പഴയ ഗവർണർ ജനറൽ പദവിയെ വൈസ്രോയി എന്ന പദവിയാക്കി മാറ്റി. പാർലമെൻറ് നിയന്ത്രണത്തിലല്ലാത്ത ഭരണഘടനാ പദവിയില്ലാത്ത സ്ഥാനമാണ് വൈസ്രോയി.

## Citations
കൃഷ്ണകുമാരി കോഹ്‌ലി

പാകിസ്താനിലെ ആദ്യ ഹിന്ദു-ദളിത് സെനറ്റർ ആയി തെരഞ്ഞെടുക്കപ്പെട്ട വനിതയാണ് **കൃഷ്ണകുമാരി കോഹ്‌ലി (Krishna Kumari Kohli)**. സിന്ധ് പ്രൊവിൻസിലെ സ്ത്രീസംവരണസീറ്റിൽ നിന്നാണ് അവർ ജനവിധി തേടിയത്. ന്യൂനപക്ഷങ്ങളുടെയും സ്ത്രീകളുടെയും അവകാശങ്ങളിൽ പാകിസ്താനെ സംബന്ധിച്ചിടത്തോളം ഇതൊരു വലിയ നാഴികക്കല്ലായി കരുതപ്പെടുന്നു. 1979-ൽ ജനിച്ച കോൾഹി ഒരു മുതലാളിയുടെ സ്വകാര്യ ജയിലിൽ ചെറുപ്പത്തിൽ മൂന്നു വർഷത്തോളം തടവിൽ കഴിയുകയുണ്ടായി. 16 വയസ്സുള്ളപ്പോൾ 9-ആം ക്ലാസ്സിൽ പഠിക്കുമ്പോൾ വിവാഹിതയായെങ്കിലും പഠനം തുടർന്ന അവർ സിന്ധ് സർവ്വകലാശാലയിൽ നിന്നും സോഷ്യോളജിയിൽ മാസ്റ്റർ ബിരുദം കരസ്ഥമാക്കുകയുണ്ടായി.

## അവലംബം

## പുറത്തേക്കുള്ള കണ്ണികൾ

വർഗ്ഗം:പാകിസ്താനിലെ രാഷ്ട്രീയപ്രവർത്തകർ
മലർന്നുനീന്തും മത്സ്യം

വയർ മുകളിലായും മുതുകുചിറകുകൾ താഴെയായും  നീന്തുന്ന മത്സ്യമാണിത്.സൈനോഡോൺടിസ് നൈഗ്രിവെൻട്രിസ് (*Synodontis nigriventris*)എന്നാണ് ശാസ്ത്രനാമം.കോംഗോ താഴ്വരയിലും അനുബന്ധപ്രദേശങ്ങളിലുമാണ് ഇത് പ്രധാനമായും കാണപ്പെടുന്നത്..ഈ മത്സ്യത്തിനു 5 മുതൽ 10 സെ.മീറ്റർ വരെ നീളമുണ്ട്. ഇവ ജലസസ്യങ്ങൾക്കിടയിൽ പലപ്പോഴും ചത്തുമലർന്നതുപോലെ കിടക്കും. വയർ ഭാഗത്തിനു പുറം ഭാഗത്തേക്കാൾ ഇരുണ്ട നിറമാണ്.പായൽ,ഒച്ച്,കക്ക,ലാർവ ഇവയൊക്കെയാണ് ഭക്ഷണം.ചില സമയങ്ങളിൽ നേരെയും നീന്താറുണ്ട്.കൂട്ടമായാണ് സഞ്ചരിക്കുക.

## അവലംബം
കുള്ളൻ കുടമരം

തായ്‌വാനിലേയും  ചൈനീസ് പ്രവിശ്യയായ ഹൈനാനിലേയും സ്വദേശിയായ ഒരു സപുഷ്പി സസ്യമാണ് **കുള്ളൻ കുടമരം** (dwarf umbrella tree).
ശാസ്ത്രനാമം:Schefflera arboricola. കുടമരത്തിന്റെ (Schefflera actino phplla) ഒരു ചെറിയ പതിപ്പായി കാണപ്പെടുന്നതിനാലാണ് ഈ പേര് ലഭിച്ചത്. പത്ത് മീറ്റർ ഉയരത്തിൽ വരെ വളരുന്ന ഒരു എവർഗ്രീൻ കുറ്റിച്ചെടിയാണ് ഇത്.
## കൃഷി

കുള്ളൻ കുടമരം ഏത് കാലാവസ്ഥയിലും വളരുന്നു. എന്നാൽ, കഠിനമായ മഞ്ഞ് വീഴ്ചയുള്ള ഇടങ്ങളിൽ വളർച്ച മുരടിക്കുന്നു. ഇലകളുടെ നിറം ഘടന എന്നിവയിൽ വൈവിധ്യം പുലർത്തുന്ന നിരവധി ഇനങ്ങൾ കാണപ്പെടുന്നു. ബോൺസായ് ആയി വളർത്തുന്നതിന് ഈ സസ്യം വളരെ അനുയോജ്യമാണ്.

## വിഷ സാന്നിദ്ധ്യം

മൃഗങ്ങൾക്ക് ഹാനികരമായ വിഷാംശം അടങ്ങിയതാണ് ഈ സസ്യം. കാൽസ്യം ഓക്സലേറ്റ് പരലുകളാണ് വിഷാംശമുണ്ടാക്കുന്ന ഘടകം. സസ്യ ഭാഗം ആഹരിക്കുന്ന ജന്തുക്കളുടെ കലകളെ ഈ കാൽസ്യം ഓക്സലേറ്റ് ക്രിസ്റ്റലുകൾ നശിപ്പിക്കുന്നു. കരളിന്റേയും വൃക്കകളുടേയും പ്രവർത്തനത്തെ തടസ്സപ്പെടുത്തുന്നു. അതിനാൽ, വളർത്തുമൃഗങ്ങളേയും കുട്ടികളേയും ഈ സസ്യത്തിൽ നിന്നും അകറ്റി നിർത്തേണ്ടതാണ്.
## ചിത്രശാല

File:Starr 071024-0388 Schefflera arboricola.jpg|കുള്ളൻ കുടമരം
File:Schefflera bonsai 1.jpg|ബോൺസായ് രൂപത്തിലുള്ള കുള്ളൻ കുടമരം
File:Schefflera bonsai 2 (1).jpg|ബോൺസായ് കുള്ളൻ കുടമരം
File:Starr 020108-0006 Schefflera arboricola.jpg|കായ്കളോടുകൂടിയ കുള്ളൻ കുടമരം 


## അവലംബം

## പുറം കണ്ണികൾ
*Fukubonsai , information about *Schefflera arboricola* as indoor bonsai.

വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:കേരളത്തിലെ സസ്യജാലം
ജനിതക വിളകൾ(യൂറോപ്യൻ യൂണിയൻ)

യൂറോപ്യൻ യൂണിയന്റെ കീഴിലുള്ള രാജ്യങ്ങളിൽ കൃഷിചെയ്യാൻ അനുമതിയുള്ള ജനിതകവിളകൾ താഴെക്കൊടുക്കുന്നു.

1.ഉരുളക്കിഴങ്ങ്-അമൈലോജിൻ (കമ്പനി)
ലക്ഷ്യം- ഉയർന്ന തോതിലുള്ള അന്നജം

2.കനോല-ബെയർ,(കമ്പനി)-
ലക്ഷ്യം :കളനാശിനികൾക്കെതിരേയുള്ള പ്രതിരോധം

3.ചോളം- മോൺസാന്റോ,ബയർ,പയനിയർ,സിൻജന്റ് (കമ്പനി)
ലക്ഷ്യം:കളനാശിനികൾക്കെതിരേയുള്ള പ്രതിരോധം,കീടങ്ങൾക്കെതിരേയുള്ള പ്രതിരോധശേഷി.

4.പരുത്തി-മോൺസാന്റോ(കമ്പനി)
ലക്ഷ്യം:കീടങ്ങൾക്കെതിരേയുള്ള പ്രതിരോധശേഷി

5.തക്കാളി-സിൻജന്റ്-(കമ്പനി)
ലക്ഷ്യം:താമസിച്ചുള്ള പാകമാകൽ.
## അവലംബം

വർഗ്ഗം:ജനിതകമാറ്റം വരുത്തിയ വിളകൾ
കോഴിക്കോട്ടെ നാവികയുദ്ധം (1752)

1752 -ൽ João de Melo Saraiva യുടെ കമാണ്ടിൽ പോർച്ചുഗീസ്  nau *Nossa Senhora da Misericórdia* - വും 21 മറാത്ത യുദ്ധക്കപ്പലുകളും തമ്മിൽ നടന്ന നാവികയുദ്ധമാണ് **കോഴിക്കോട്ടെ നാവികയുദ്ധം (1752)** . യുദ്ധത്തിൽ വിജയിച്ച പോർച്ചുഗീസുകാർ മറാത്തക്കാരെ തുരത്തി.
## അവലംബം
കനോല

ബ്രാസിക്ക നാപസ് വിഭാഗത്തിൽ പെടുന്ന സസ്യമാണിത്.സസ്യഎണ്ണയുടെ  ഒരു പ്രധാന സ്രോതസ്സുമാണ് കനോല. അപൂരിത കൊഴുപ്പ് ഈ എണ്ണയിൽ കുറവാണ്..ബയോഡീസലിന്റെ ഉത്പാദനത്തിലും കനോല ഉപയോഗിക്കപ്പെടുന്നുണ്ട്.

## അവലംബം

വർഗ്ഗം:എണ്ണക്കുരുവിളകൾ
വർഗ്ഗം:സസ്യഎണ്ണകൾ
ശാന്തി ടിഗ്ഗ

ഇന്ത്യൻ ആർമിയിലെ ആദ്യ വനിതാ ജവാൻ ആയിരുന്നു **ശാന്തി ടിഗ്ഗ (Shanti Tigga)**.  35 വയസ്സിൽ ആർമിയിൽ ചേർന്ന അവർക്ക് രണ്ടുകുട്ടികൾ ഉണ്ടയിരുന്നു. ഏറ്റവും മികച്ച ട്രെയിനിക്കുള്ള പുരസ്കാരം ശാന്തിയ്ക്ക് ലഭിച്ചിട്ടുണ്ട്.

## മരണം
ജോലിക്കായി പണം സ്വീകരിച്ചെന്ന ആരോപണത്തെത്തുടർന്നുള്ള ശാന്തിയുടെ മരണം ആത്മഹത്യയാണെന്നു കരുതുന്നു.

## അവലംബം

വർഗ്ഗം:2013-ൽ മരിച്ചവർ
വർഗ്ഗം:ഇന്ത്യൻ സൈനികർ
ബെയർ

ജർമ്മനിയിലെ ലെവർകൂസൻ ആസ്ഥാനമാക്കിയുള്ള ഒരു ബഹുരാഷ്ട്ര കമ്പനിയാണ് **ബെയർ**. മരുന്നു നിർമ്മാണം,രാസവസ്തുവ്യവസായം ഉൾപ്പെടെ നിരവധി വ്യവസായങ്ങൾ വിവിധ രാജ്യങ്ങളിലായി നടത്തിവരുന്ന ബെയർ 1863ലാണ് സ്ഥാപിക്കപ്പെട്ടത്.ഫ്രീഡ്രിക് ബെയർ ആണ് ഇതിന്റെ സ്ഥാപകൻ.

## അവലംബം

വർഗ്ഗം:ബഹുരാഷ്ട്രകമ്പനികൾ
ലെവർകൂസൻ

റൈൻ നദിയുടെ കിഴക്കൻ തീരത്തുള്ള ഒരു പട്ടണമാണ് **ലെവർകൂസൻ**.തെക്ക് കൊളോൺ നഗരവും വടക്ക് ഡുസ്സൽഡോർഫ് നഗരവും അതിർത്റ്റി പങ്കിടുന്നു. ബഹുരാഷ്ട്ര മരുന്നുകമ്പനിയായ ബെയറിന്റെ ആസ്ഥാനം ലെവർകൂസനിലാണ്. കൂടാതെ പ്രശസ്ത ഫുട്ബോൾ ക്ലബ്ബായ *ബെയർ 04 ലെവർകൂസൻ*പ്രവർത്തിക്കുന്നതും ഈ നഗരം കേന്ദ്രീകരിച്ചാണ്.

## പുറംകണ്ണികൾ
* 
* City of Leverkusen 
വർഗ്ഗം:ജർമ്മനിയിലെ നഗരങ്ങൾ‎
ഫ്രീഡ്രിക് ബെയർ

ജർമ്മൻ ബഹുരാഷ്ട്രകമ്പനിയായ ബെയറിന്റെ സ്ഥാപകനാണ് **ഫ്രീഡ്രിക് ബെയർ** .(ജ:6 ജൂൺ 1825-വുപ്പർറ്റെൽ – 6 മെയ് 1880).ജർമ്മനിയിലെലെവർകൂസൻ നഗരത്തിലാണ് ഇദ്ദേഹം സ്ഥാപിച്ച വ്യവസായസ്ഥാപനത്തിന്റെ ആസ്ഥാനം.
## പുറംകണ്ണി
*Leverkusen who's who

വർഗ്ഗം:ജർമ്മൻ വ്യവസായികൾ
കൊടൈ ഇലത്തവള

തെക്കൻ പശ്ചിമ ഘട്ടത്തിൽ കൊടൈക്കനാൽ ഭാഗത്തു നിന്നും  കണ്ടെത്തിയ ഒരു ഇലത്തവളയാണ് **കൊടൈ ഇലത്തവള** (Raorchestes dubois).1,900-2,300m asl വരെയാണ് ഇവയെ കാണുന്നത്.

## അവലംബം

## പുറത്തേക്കുള്ള കണ്ണികൾ

* 
* 
* 
വർഗ്ഗം:പശ്ചിമഘട്ടതദ്ദേശവാസിയായ ജീവികൾ
വർഗ്ഗം:ഇന്ത്യയിലെ തവളകൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം നാശോന്മുഖമായേക്കാവുന്ന അവസ്ഥയിലുള്ള ജീവികൾ
ഹോ ചിങ്ങ്

2002 മുതൽ ടെമാസെക് ഹോൾഡിങ്‌സിന്റെ തലവനാണ്** ഹോ ചിങ്ങ് (Ho Ching)** () (ജനനം മാർച്ച് 27, 1953). ഇപ്പോഴത്തെ സിംഗപ്പൂർ പ്രധാനമന്ത്രിയുടെ ഭാര്യയാണ് ഇവർ. 2002 ജനുവരിയിൽ ടെമാസെകിൽ ഡിറക്ടർ ആയിച്ചേർന്ന ഇവർ 2002 മെയ് മാസത്തിൽ എക്സിക്യൂട്ടിവ് ഡിറക്ടർ ആവുകയും 2004 ജനുവരി ഒന്നു മുതൽ ചീഫ് എക്സിക്യൂട്ട് ഓഫീസർ ആയി ജോലി ചെയ്യുകയും ചെയ്യുന്നു. 2016 - ൽ ഫോർബ്‌സിന്റെ പട്ടികയിലെ ലോകത്തേറ്റവും സ്വാധീനമുള്ള വനിതകളുടെ പട്ടികയിൽ ഇവർ 30-ആം സ്ഥാനത്തുണ്ട്.

## അവലംബം

## പുറത്തേക്കുള്ള കണ്ണികൾ
* The Singapore Story: Memoirs of Lee Kuan Yew
* Lee Kuan Yew | Articles Speeches and Interviews - Lee Kuan Yew 李光耀
വർഗ്ഗം:1953-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:സ്റ്റാൻഫോർഡ് സർവ്വകലാശാലയിലെ പൂർവ്വ വിദ്യാർത്ഥികൾ
വർഗ്ഗം:രാഷ്ട്രത്തലവന്മാരുടെ ജീവിതപങ്കാളികൾ
ലഭിച്ചപ്പോൾ ഉള്ള പ്രായത്തെ അടിസ്ഥാനമാക്കി മികച്ച നടിക്കുള്ള അകാഡമി പുരസ്കാരം

This is a list of winners of the Academy Award for Performance by an Actress in a Leading Role, presented annually by the Academy of Motion Picture Arts and Sciences (AMPAS) to an actress who has delivered an outstanding performance while working within the film industry. More popularly known as the Academy Award (or the Oscar) for Best Actress, this award was initially presented at the 1st Academy Awards ceremony for 1927–1928 and was most recently presented at the 88th Academy Awards ceremony for 2015.  Throughout the past 89 years, accounting for ties and repeat winners, AMPAS has presented a total of 90 Best Actress awards to 75 different actresses. This list is current as of the 89th Academy Awards ceremony held on February 26, 2017.

## List of winners

## See also
* Academy Award for Best Actor
* Academy Award for Best Actress
* Academy Award for Best Supporting Actor
* Academy Award for Best Supporting Actress
* List of Academy Award Best Actor winners by age
* List of Best Supporting Actor winners by age
* List of Best Supporting Actress winners by age
* List of Best Director winners by age
* List of oldest and youngest Academy Award winners and nominees

## References

## External links
* Oscars.org (official Academy site)
* Oscar.com (official ceremony promotional site)
* The Academy Awards Database (official site)
ജനകീയ ഭക്ഷണശാല, ആലപ്പുഴ

പണമില്ലാത്തവർക്കും ഭക്ഷണം ലഭ്യമാക്കുക എന്ന ഉദ്ദേശത്തോടെ ആലപ്പുഴയുലെ പാതിരപ്പള്ളിയിൽ പ്രവർത്തിക്കുന്ന ഭക്ഷണശാലയാണ് **ജനകീയ ഭക്ഷണശാല**.2018 മാർച്ച് 4നു  മന്ത്രി തോമസ് ഐസക്ക് ആണ് ഉദ്ഘാടനം നിർവ്വഹിച്ചത്. ഡോ. ബി. ഇക്ബാൽ പങ്കെടുത്തു. പാതയോരത്ത് സമൂഹമായി ഭക്ഷിച്ചുകൊണ്ടാണ് ഈ ഭോജനശാല ആരംഭിച്ചത്.  നാലു കൂട്ടം കറികൾ ചേർത്ത വിഭവസമൃദ്ധമായ ഊണ് ഇവിടെ നൽകുന്നു. ഭക്ഷണശേഷം ഈ സംരംഭത്തിലേക്ക് സംഭാവന ചെയ്യാവുന്നതാണ്; 

## അവലംബം

വർഗ്ഗം:ഹോട്ടലുകൾ
വർഗ്ഗം:സേവനമേഖല
മിഷേൽ ഫെയർലി

**മിഷേൽ ഫെയർലി** (ജനനം 11 ജൂലൈ 1963) വടക്കേ അയർലണ്ടിൽ നിന്നുള്ള ഒരു നടിയാണ്. എച്ച്ബിഒ ഫാന്റസി പരമ്പര ഗെയിം ഓഫ് ത്രോൺസിലെ കാറ്റെലിൻ സ്റ്റാർക്ക് എന്ന വേഷമാണ് അവരെ പ്രശസ്തയാക്കിയത്. ഈ വേഷം കൂടാതെ സ്യൂട്ട്സ് എന്ന അമേരിക്കൻ പരമ്പരയിൽ ഡോ. ഏവ ഹെസ്സിങ്ടൺ, 24: ലിവ് അനെദർ ഡേയിൽ മാർഗോട്ട് അൽ-ഹറാസി എന്നീ കഥാപാത്രങ്ങളും അവതരിപ്പിച്ചു.  

## അഭിനയ ജീവിതം

### ചലച്ചിത്രം

### ടെലിവിഷൻ

### തിയേറ്റർ

## പുരസ്കാരങ്ങളും നാമനിർദ്ദേശങ്ങളും

## അവലംബം

## ബാഹ്യ കണ്ണികൾ
* 

വർഗ്ഗം:ജീവിച്ചിരിക്കുന്നവർ
വർഗ്ഗം:1964-ൽ ജനിച്ചവർ
വെറ ഫർമിഗ

ഒരു അമേരിക്കൻ അഭിനേത്രിയാണ് **വെറ ആൻ ഫർമിഗ** (ജനനം: ആഗസ്റ്റ് 6, 1973). ടേക്കിങ് സൈഡ്സ് (1996) എന്ന ബ്രോഡ്‌വെ നാടകത്തിലൂടെ ഫാർമിഗ തന്റെ കരിയർ തുടങ്ങി. റോർ (1997) എന്ന ഫോക്സ് ഫാന്റസി പരമ്പരയിലൂടെ ടെലിവിഷനിലും ത്രില്ലർ ചിത്രം റിട്ടേൺ ടു പാരഡൈസ് (1998) എന്ന ചലച്ചിത്രത്തിലും അരങ്ങേറ്റം നടത്തി.

ഡൌൺ ടു ദ ബോൺ എന്ന ചിത്രത്തിലെ മയക്കുമരുന്ന് ശീലമുള്ള ഒരു അമ്മയുടെ വേഷം ഒരു വഴിത്തിരിവായി. ദ മഞ്ചൂറിയൻ കാൻഡിഡേറ്റ് (2004), ദ ഡിപ്പാർട്ടഡ് (2006), ദ ബോയ് ഇൻ ദി സ്ട്രൈപ്പ്ഡ് പജാമാസ് (2008), നതിംങ് ബട്ട് ദി ട്രൂത്ത് (2008) എന്നീ ചിത്രങ്ങളിൽ ഫർമിഗ അഭിനയിച്ചു. 2009 ൽ അപ്പ് ഇൻ ദ എയർ എന്ന കോമഡി ഡ്രാമ ചിത്രത്തിലെ അലക്സ് ഗോരന്റെ വേഷം നിരൂപക പ്രശംസ പിടിച്ചുപറ്റുകയും, ഗോൾഡൻ ഗ്ലോബ് അവാർഡ്, സ്ക്രീൻ ആക്ടേഴ്സ് ഗിൽഡ് അവാർഡ്, ബാഫ്റ്റ അവാർഡ്, മികച്ച സഹനടിക്കുള്ള അക്കാദമി അവാർഡ് എന്നിവയ്ക്ക് നാമനിർദ്ദേശം നേടി

ഓർഫൻ (2009), സോഴ്സ് കോഡ് (2011), സേഫ് ഹൗസ് (2012) എന്നീ ചിത്രങ്ങളിൽ ഫാർമിഗ അഭിനയിച്ചിരുന്നു. 2011 ൽ ഹൈയർ ഗ്രൗണ്ട് എന്ന ചിത്രത്തിലൂടെ സംവിധാനരംഗത്ത് അരങ്ങേറി. ബ്ലോക്ക്ബസ്റ്റർ ഹൊറർ ചിത്രം ദ കോൺജൂറിങ് (2013), അതിന്റെ തുടർച്ച ദ കോൺജൂറിങ് 2 (2016) എന്നിവയിൽ പ്രേതബാധകളെക്കുറിച്ച് അന്വേഷണം നടത്തുന്ന ലോറൈൻ വാറൻ എന്ന വേഷം അവതരിപ്പിച്ചു.

2013 മുതൽ 2017 വരെ, ബേറ്റ്സ് മോട്ടൽ എന്ന ഹൊറർ പരമ്പരയിൽ ഫർമിഗ 
നോർമ ലൂയിസ് ബേറ്റ്സ് ആയി അഭിനയിച്ചു. ഈ വേഷത്തിന് ഒരു പ്രൈംടൈം എമ്മി അവാർഡിന് നാമനിർദ്ദേശം ലഭിച്ചു. ജോഷ്വാ (2007), ഓർഫൻ, ദ കോൺജൂറിങ് ചലച്ചിത്ര പരമ്പര എന്നീ ഹൊറർ പശ്ചാത്തലത്തിൽ ഉള്ള ചിത്രങ്ങളിൽ അഭിനയിക്കുന്നതിനാൽ ഫർമിഗയെ സമകാലിക സ്ക്രീം ക്വീൻ എന്ന് വിശേഷിപ്പിക്കുന്നു.  

## അഭിനയ ജീവിതം
### ചലച്ചിത്രം

### ടെലിവിഷൻ

## അവലംബം

## ബാഹ്യ കണ്ണികൾ
* 
* Internet Broadway Database
* Internet Off-Broadway Database
വർഗ്ഗം:1973-ൽ ജനിച്ചവർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:അമേരിക്കൻ ചലച്ചിത്രസംവിധായകർ
വർഗ്ഗം:അമേരിക്കൻ നാടകനടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ടെലിവിഷൻ നടിമാർ